title: 2012/776/: 2012 m. gruodžio 6 d. Tarybos sprendimas dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ekonominės bendrijos ir Turkijos asociacijos susitarimu, dėl socialinės apsaugos sistemų koordinavimo nuostatų priėmimo

text:
13.12.2012

               LT

               Europos Sąjungos oficialusis leidinys

               L 340/19

         TARYBOS SPRENDIMAS
   2012 m. gruodžio 6 d.
   dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ekonominės bendrijos ir Turkijos asociacijos susitarimu, dėl socialinės apsaugos sistemų koordinavimo nuostatų priėmimo
   (2012/776/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 48 straipsnį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės bendrijos ir Turkijos asociacijos susitarime (1) (toliau – Susitarimas) ir 1970 m. lapkričio 23 d. Susitarimo papildomame protokole (2) (toliau – Papildomas protokolas) nustatyta, kad laisvas Sąjungos ir Turkijos darbuotojų judėjimas turi būti užtikrintas laipsniškai;

               (2)

               Susitarimo 9 straipsnyje nustatyta, kad taikant Susitarimą draudžiama bet kokia diskriminacija dėl pilietybės;

               (3)

               Papildomo protokolo 39 straipsnyje nustatyta, kad Asociacijos taryba turi patvirtinti socialinės apsaugos priemones, skirtas iš vienos Sąjungos valstybės narės į kitą persikeliantiems Turkijos pilietybę turintiems darbuotojams ir Sąjungoje gyvenančioms jų šeimoms;

               (4)

               pirmasis Papildomo protokolo 39 straipsnio ir Susitarimo 9 straipsnio įgyvendinimo socialinės apsaugos srityje žingsnis buvo 1980 m. rugsėjo 19 d. Asociacijos tarybos priimtas Sprendimas Nr. 3/80 dėl Europos Bendrijų valstybių narių socialinės apsaugos sistemų taikymo Turkijos darbuotojams ir jų šeimos nariams (3) (toliau – Sprendimas Nr. 3/80);

               (5)

               būtina užtikrinti, kad Susitarimo 9 straipsnis ir Papildomo protokolo 39 straipsnis būtų visiškai įgyvendinti socialinės apsaugos srityje;

               (6)

               reikia atnaujinti įgyvendinimo nuostatas, šiuo metu esančias Sprendime Nr. 3/80, kad jos atitiktų pokyčius Europos Sąjungos socialinės apsaugos sistemų koordinavimo srityje (4);

               (7)

               todėl Sprendimas Nr. 3/80 turėtų būti panaikintas ir pakeistas Asociacijos tarybos sprendimu, kuris vienu dokumentu įgyvendintų atitinkamas Susitarimo ir Papildomo protokolo nuostatas dėl socialinės apsaugos sistemų koordinavimo;

               (8)

               tikslinga nustatyti poziciją, kurios Sąjungos vardu bus laikomasi Asociacijos taryboje, dėl socialinės apsaugos sistemų koordinavimo nuostatų priėmimo;

               (9)

               todėl Sąjungos pozicija Asociacijos taryboje turėtų būti grindžiama pridėtu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi Asociacijos taryboje, įsteigtoje Europos ekonominės bendrijos ir Turkijos asociacijos susitarimu, dėl socialinės apsaugos sistemų koordinavimo nuostatų priėmimo grindžiama prie šio sprendimo pridėtu Asociacijos tarybos sprendimo projektu.
   Dėl neesminių to sprendimo projekto pakeitimų Sąjungos atstovai gali susitarti Asociacijos taryboje nenumatant, kad dėl jų turėtų būti priimamas tolesnis Tarybos sprendimas.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. gruodžio 6 d.

            Tarybos vardu

            Pirmininkė

         S. CHARALAMBOUS

      (1)  OL 217, 1964 12 29, p. 3687/64.

      (2)  OL L 293, 1972 12 29, p. 3.

      (3)  OL C 110, 1983 4 25, p. 60.

      (4)  2004 m. balandžio 29 d. Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo (OL L 166, 2004 4 30, p. 1); 2009 m. rugsėjo 16 d. Europos Parlamento ir Tarybos reglamentas (EB) Nr. 987/2009, nustatantis Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (OL L 284, 2009 10 30, p. 1); 2010 m. lapkričio 24 d. Europos Parlamento ir Tarybos reglamentas (ES) Nr. 1231/2010, kuriuo išplečiamas Reglamento (EB) Nr. 883/2004 ir Reglamento (EB) Nr. 987/2009 taikymas trečiųjų šalių piliečiams, kuriems tie reglamentai dar netaikomi tik dėl jų pilietybės (OL L 344, 2010 12 29, p. 1).

      PROJEKTAS
      ES IR TURKIJOS ASOCIACIJOS TARYBOS SPRENDIMAS Nr. …/…
      … m. …, d.
      dėl socialinės apsaugos sistemų koordinavimo nuostatų priėmimo
      ASOCIACIJOS TARYBA,
      atsižvelgdama į Europos ekonominės bendrijos ir Turkijos asociacijos susitarimą (1), ypač į jo 22 straipsnio 3 dalį,
      atsižvelgdama į 1970 m. lapkričio 23 d. Papildomą protokolą (2), ypač į jo 39 straipsnį,
      kadangi:

                  (1)

                  Europos ekonominės bendrijos ir Turkijos asociacijos susitarime (toliau – Susitarimas) ir 1970 m. lapkričio 23 d. Susitarimo papildomame protokole (toliau – Papildomas protokolas) nustatyta, kad laisvas Sąjungos ir Turkijos darbuotojų judėjimas turi būti užtikrintas laipsniškai;

                  (2)

                  Susitarimo 9 straipsnyje nustatyta, kad taikant Susitarimą draudžiama bet kokia diskriminacija dėl pilietybės;

                  (3)

                  Papildomo protokolo 39 straipsnyje numatytas Turkijos ir valstybių narių socialinės apsaugos sistemų koordinavimas ir nustatyti tokio koordinavimo principai;

                  (4)

                  Papildomo protokolo 39 straipsnyje toliau nustatyta, kad Asociacijos taryba turi patvirtinti socialinės apsaugos priemones, skirtas iš vienos Bendrijos valstybės narės į kitą persikeliantiems Turkijos pilietybę turintiems darbuotojams ir Bendrijoje gyvenančioms jų šeimoms;

                  (5)

                  pirmasis Papildomo protokolo 39 straipsnio įgyvendinimo žingsnis buvo 1980 m. rugsėjo 19 d. Asociacijos tarybos priimtas Sprendimas Nr. 3/80 dėl Europos Bendrijų valstybių narių socialinės apsaugos sistemų taikymo Turkijos darbuotojams ir jų šeimos nariams (3) (toliau – Sprendimas Nr. 3/80);

                  (6)

                  būtina užtikrinti, kad Susitarimo 9 straipsnis ir Papildomo protokolo 39 straipsnis būtų visiškai įgyvendinti socialinės apsaugos srityje;

                  (7)

                  reikia atnaujinti įgyvendinimo nuostatas, šiuo metu esančias Sprendime Nr. 3/80, kad jos atitiktų naujausius pokyčius Europos Sąjungos socialinės apsaugos sistemų koordinavimo srityje;

                  (8)

                  Reglamentu (ES) Nr. 1231/2010 (4) išplėstas 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo (5) ir 2009 m. rugsėjo 16 d. Europos Parlamento ir Tarybos reglamento (EB) Nr. 987/2009, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (6), nuostatų taikymas trečiųjų šalių piliečiams, kuriems tos nuostatos netaikytos dėl jų pilietybės. Reglamente (ES) Nr. 1231/2010 jau numatytas draudimo laikotarpių, kuriuos Turkijos darbuotojai dirbo įvairiose valstybėse narėse, sumavimo principas, susijęs su teise gauti tam tikras išmokas, kaip nustatyta Papildomo protokolo 39 straipsnio 2 dalyje;

                  (9)

                  todėl Sprendimas Nr. 3/80 turėtų būti panaikintas ir pakeistas Asociacijos tarybos sprendimu, kuris vienu dokumentu įgyvendintų susijusias Susitarimo ir Papildomo protokolo nuostatas dėl socialinės apsaugos sistemų koordinavimo;

                  (10)

                  nediskriminavimo principo taikymo požiūriu šiuo sprendimu neturėtų būti suteikiama jokių papildomų teisių, susijusių su tam tikrais faktais ar įvykiais kitos Susitariančiosios Šalies teritorijoje, jei į tokius faktus ar įvykius neatsižvelgiama pagal pirmosios Susitariančiosios Šalies teisės aktus, išskyrus teisę eksportuoti tam tikras išmokas;

                  (11)

                  taikant šį sprendimą, Turkijos darbuotojai teisę į šeimos išmokas turėtų turėti tuo atveju, jei jų šeimos nariai teisėtai su jais gyvena toje valstybėje narėje, kurioje jie dirba. Kai jų šeimos nariai teisėtai gyvena kitoje valstybėje narėje, taikomas Reglamentas (ES) Nr. 1231/2010. Šiuo sprendimu neturėtų būti suteikta jokia teisė į šeimos išmokas darbuotojo šeimos nariams, kurie gyvena ne valstybėje narėje, o kitoje šalyje, pavyzdžiui, Turkijoje;

                  (12)

                  siekiant, kad koordinavimo taisykles būtų lengviau taikyti, gali prireikti nustatyti specialias nuostatas, atitinkančias Turkijos teisės aktų specifiką;

                  (13)

                  siekiant užtikrinti, kad valstybių narių ir Turkijos socialinės apsaugos sistemų koordinavimas vyktų sklandžiai, būtina nustatyti konkrečias valstybių narių ir Turkijos, taip pat atitinkamo asmens ir kompetentingos valstybės įstaigos bendradarbiavimo nuostatas;

                  (14)

                  reikėtų priimti pereinamojo laikotarpio nuostatas, kad būtų apsaugoti asmenys, kuriems taikomas šis sprendimas, ir užtikrinama, kad jie neprarastų teisių sprendimui įsigaliojus,

            PRIĖMĖ ŠĮ SPRENDIMĄ:
      I   DALIS

         BENDROSIOS NUOSTATOS

      1 straipsnis
      Terminų apibrėžtys
      1.   Šiame sprendime:

            a)
            Susitarimas – Europos ekonominės bendrijos ir Turkijos asociacijos susitarimas;

            b)
            Reglamentas – Reglamentas (EB) Nr. 883/2004, taikytinas Europos Sąjungos valstybėse narėse;

            c)
            įgyvendinimo reglamentas – Reglamentas (EB) Nr. 987/2009;

            d)
            valstybė narė – Europos Sąjungos valstybė narė;

            e)
            darbuotojas:

                  i)

                  valstybės narės teisės aktuose - asmuo, dirbantis pagal darbo sutartį, kaip apibrėžta Reglamento 1 straipsnio a punkte;

                  ii)

                  Turkijos teisės aktuose - asmuo, dirbantis pagal darbo sutartį, kaip apibrėžta tos šalies teisės aktuose;

            f)
            šeimos narys:

                  i)

                  valstybės narės teisės aktuose - šeimos narys, kaip apibrėžta Reglamento 1 straipsnio i punkte;

                  ii)

                  Turkijos teisės aktuose - šeimos narys, kaip apibrėžta tos šalies teisės aktuose;

            g)
            teisės aktai:

                  i)

                  valstybėse narėse – teisės aktai, kaip apibrėžta Reglamento 1 straipsnio l punkte, taikytini išmokoms, kurioms taikomas šis sprendimas;

                  ii)

                  Turkijoje – Turkijoje taikytini teisės aktai, susiję su išmokomis, kurioms taikomas šis sprendimas;

            h)
            išmokos:

                  i)

                  valstybėse narėse - išmokos, kaip apibrėžta Reglamento 3 straipsnyje;

                  ii)

                  Turkijoje – atitinkamos išmokos, mokamos Turkijoje;

            i)
            eksportuojamos išmokos:

                  i)

                  valstybėse narėse:

                              —

                              senatvės pensijos,

                              —

                              maitintojo netekimo pensijos,

                              —

                              nelaimingų atsitikimų darbe ir profesinių ligų socialinio draudimo išmokos,

                              —

                              invalidumo pensijos,

                        kaip apibrėžta Reglamente, išskyrus specialias neįmokines pinigines išmokas, išvardytas Reglamento X priede;

                  ii)

                  Turkijoje – pagal Turkijos teisės aktus numatytos atitinkamos išmokos, išskyrus specialias neįmokines pinigines išmokas, kaip nustatyta šio sprendimo I priede.

            2.   Kiti šiame sprendime vartojami terminai reiškia tai, kas apibrėžta:

                  a)

                  valstybių narių atveju – Reglamente ir įgyvendinimo reglamente;

                  b)

                  Turkijos atveju – atitinkamuose Turkijoje taikomuose teisės aktuose.

            2 straipsnis
      Asmenys, kuriems taikomas šis sprendimas
      Šis sprendimas taikomas:

                  a)

                  Turkijos darbuotojams, kurie yra arba buvo teisėtai įdarbinti valstybės narės teritorijoje ir kuriems yra ar buvo taikomi vienos ar kelių valstybių narių teisės aktai, ir jų išlaikytiniams, netekusiems maitintojo;

                  b)

                  a punkte nurodytų darbuotojų šeimos nariams, jei tie šeimos nariai teisėtai gyvena ar gyveno kartu su atitinkamu darbuotoju jo darbo toje valstybėje narėje laikotarpiu;

                  c)

                  darbuotojams, kurie yra valstybės narės piliečiai ir kurie yra arba buvo teisėtai įdarbinti Turkijos teritorijoje ir kuriems yra ar buvo taikomi Turkijos teisės aktai, ir jų išlaikytiniams, netekusiems maitintojo, ir

                  d)

                  c punkte nurodytų darbuotojų šeimos nariams, jei tie šeimos nariai teisėtai gyvena ar gyveno kartu su atitinkamu darbuotoju jo darbo Turkijoje laikotarpiu.

            3 straipsnis
      Vienodas požiūris
      1.   Turkijos darbuotojai, teisėtai įdarbinti valstybėje narėje, taip pat teisėtai su jais gyvenantys jų šeimos nariai nediskriminuojami dėl pilietybės ir jiems taikoma tokia pati 1 straipsnio 1 dalies h punkte apibrėžtų išmokų tvarka, kaip ir valstybių narių, kuriose tie darbuotojai dirba, piliečiams.
      2.   Valstybės narės pilietybę turintys darbuotojai, teisėtai įdarbinti Turkijoje, taip pat teisėtai su jais gyvenantys jų šeimos nariai nediskriminuojami dėl pilietybės ir jiems taikoma tokia pati 1 straipsnio 1 dalies h punkte apibrėžtų išmokų tvarka, kaip ir Turkijos piliečiams.
      II   DALIS

         VALSTYBIŲ NARIŲ IR TURKIJOS SANTYKIAI

      4 straipsnis
      Gyvenamosios vietos sąlygos netaikymas
      1.   1 straipsnio 1 dalies i punkte apibrėžtos eksportuojamos išmokos, į kurias teisę turi 2 straipsnio a ir c punktuose nurodyti asmenys, nėra mažinamos, keičiamos, laikinai sustabdomos, panaikinamos ar konfiskuojamos dėl to, kad jų gavėjas gyvena:

                  i)

                  Turkijos teritorijoje, kai išmokos skiriamos pagal valstybės narės teisės aktus, arba

                  ii)

                  valstybės narės teritorijoje, kai išmokos skiriamos pagal Turkijos teisės aktus.

            2.   Darbuotojo šeimos nariai, nurodyti 2 straipsnio b punkte, turi teisę gauti eksportuojamas išmokas, kaip apibrėžta 1 straipsnio 1 dalies i punkto i papunktyje, kaip darbuotojo, kuris yra atitinkamos valstybės narės pilietis, šeimos nariai, jeigu tie šeimos nariai gyvena Turkijos teritorijoje.
      3.   Darbuotojo šeimos nariai, nurodyti 2 straipsnio d punkte, turi teisę gauti eksportuojamas išmokas, apibrėžtas 1 straipsnio 1 dalies i punkto ii papunktyje, kaip darbuotojo, kuris yra Turkijos pilietis, šeimos nariai, jeigu tie šeimos nariai gyvena valstybės narės teritorijoje.
      III   DALIS

         ĮVAIRIOS NUOSTATOS

      5 straipsnis
      Bendradarbiavimas
      1.   Valstybės narės ir Turkija teikia viena kitai informaciją apie savo teisės aktų pakeitimus, kurie gali daryti poveikį šio sprendimo įgyvendinimui.
      2.   Taikydamos šį sprendimą, valstybių narių ir Turkijos valdžios institucijos ir įstaigos vienos kitoms teikia paslaugas ir veikia taip, kaip įgyvendindamos savo teisės aktus. Tų valdžios institucijų ir įstaigų teikiama administracinė pagalba paprastai yra nemokama. Tačiau valstybių narių ir Turkijos kompetentingos valdžios institucijos gali susitarti, kad tam tikros išlaidos būtų kompensuojamos.
      3.   Valstybių narių ir Turkijos valdžios institucijos ir įstaigos, vykdydamos šį sprendimą, gali tiesiogiai bendrauti tarpusavyje ir su atitinkamais asmenimis ar jų atstovais.
      4.   Įstaigos ir asmenys, kuriems taikomas šis sprendimas, privalo keistis informacija ir bendradarbiauti, kad būtų užtikrintas teisingas šio sprendimo įgyvendinimas.
      5.   Asmenys, kuriems taikomas šis sprendimas, kuo skubiau praneša kompetentingos valstybės narės ar Turkijos, jei ji yra kompetentinga valstybė, įstaigoms ir gyvenamosios vietos valstybės narės ar Turkijos, jei ji yra gyvenamosios vietos valstybė, įstaigoms apie bet kokius asmeninės ar šeimos padėties pasikeitimus, turinčius įtakos jų teisei į išmokas pagal šį sprendimą.
      6.   Dėl 5 dalyje nustatytos pareigos teikti informaciją nevykdymo gali būti taikomos nacionalinėje teisėje numatytos proporcingos priemonės. Tačiau tos priemonės turi būti lygiavertės priemonėms, kurios pagal nacionalinę teisę taikomos panašiomis aplinkybėmis, ir jos negali panaikinti arba pernelyg suvaržyti pareiškėjų galimybės praktiškai naudotis šiuo sprendimu jiems suteiktomis teisėmis.
      7.   Valstybės narės ir Turkija gali numatyti nacionalines nuostatas, pagal kurias nustatomos teisės į išmokas tikrinimo sąlygos, siekiant atsižvelgti į tai, kad išmokų gavėjai yra arba gyvena ne tos valstybės, kurioje yra už mokėjimą atsakinga įstaiga, teritorijoje. Tokios nuostatos turi būti proporcingos, nediskriminuojančios dėl pilietybės ir atitinkančios šiame sprendime nustatytus principus. Apie tokias nuostatas pranešama Asociacijos tarybai.
      6 straipsnis
      Administraciniai patikrinimai ir sveikatos patikrinimai
      1.   Šis straipsnis taikomas 2 straipsnyje nurodytiems asmenims, gaunantiems 1 straipsnio 1 dalies i punkte nurodytas eksportuojamas išmokas, taip pat įstaigoms, atsakingoms už šio sprendimo įgyvendinimą.
      2.   Jei išmokų gavėjas ar paraišką joms gauti pateikęs asmuo, arba to asmens šeimos narys yra arba gyvena valstybės narės teritorijoje, o už mokėjimus atsakinga įstaiga yra Turkijoje, arba jei jis yra arba gyvena Turkijos teritorijoje, o už mokėjimus atsakinga įstaiga yra valstybėje narėje, sveikatos patikrinimą, kuris atliekamas už mokėjimus atsakingos įstaigos prašymu, atlieka išmokų gavėjo buvimo ar gyvenamosios vietos įstaiga pagal teisės aktuose, kuriuos taiko ta įstaiga, nustatytas procedūras.
      Už mokėjimus atsakinga įstaiga buvimo ar gyvenamosios vietos įstaigai praneša, kokių specialių reikalavimų prireikus turi būti laikomasi ir kokie punktai turi būti įtraukti į sveikatos patikrinimą.
      Buvimo arba gyvenamosios vietos įstaiga pateikia ataskaitą sveikatos patikrinimo paprašiusiai už mokėjimus atsakingai įstaigai.
      Už mokėjimus atsakinga įstaiga pasilieka teisę reikalauti, kad išmokų gavėjo sveikatą patikrintų jos parinktas gydytojas ir kad tai būtų atlikta toje teritorijoje, kurioje išmokų gavėjas arba paraišką joms gauti pateikęs asmuo yra arba gyvena, arba toje šalyje, kurioje yra už mokėjimus atsakinga įstaiga. Tačiau išmokų gavėjo gali būti paprašyta sugrįžti į už mokėjimus atsakingos įstaigos valstybę, tik kai kelionė nekenkia jo sveikatai ir kai už mokėjimus atsakinga įstaiga apmoka kelionės ir apgyvendinimo išlaidas.
      3.   Jei išmokų gavėjas ar paraišką joms gauti pateikęs asmuo, arba to asmens šeimos narys yra arba gyvena valstybės narės teritorijoje, o už mokėjimus atsakinga įstaiga yra Turkijoje, arba jei jis yra arba gyvena Turkijoje, o už mokėjimus atsakinga įstaiga yra valstybėje narėje, administracinį patikrinimą, kuris atliekamas už mokėjimus atsakingos įstaigos prašymu, atlieka išmokų gavėjo buvimo ar gyvenamosios vietos įstaiga.
      Buvimo arba gyvenamosios vietos įstaiga pateikia ataskaitą administracinio patikrinimo prašiusiai už mokėjimą atsakingai įstaigai.
      Už mokėjimus atsakinga įstaiga pasilieka teisę reikalauti, kad išmokų gavėjo padėtį patikrintų jos parinktas specialistas. Tačiau išmokų gavėjo gali būti paprašyta sugrįžti į už mokėjimus atsakingos įstaigos valstybę, tik kai kelionė nekenkia jo sveikatai ir kai už mokėjimus atsakinga įstaiga apmoka kelionės ir apgyvendinimo išlaidas.
      4.   Viena ar kelios valstybės narės ir Turkija, atitinkamai informavusios Asociacijos tarybą, gali susitarti dėl kitų administracinių nuostatų.
      5.   Pritaikius šio sprendimo 5 straipsnio 2 dalyje nustatyto nemokamos abipusės administracinės pagalbos principo išimtį, faktines išlaidas, susijusias su šio straipsnio 2 ir 3 dalyse nurodytais patikrinimais, įstaigai, kurios buvo paprašyta juos atlikti, sumoka paprašiusi juos atlikti už mokėjimus atsakinga įstaiga.
      7 straipsnis
      Susitarimo 25 straipsnio taikymas
      Susitarimo 25 straipsnis taikomas tais atvejais, kai kuri nors Šalis mano, kad kita Šalis nevykdo 5 ir 6 straipsniuose nustatytų pareigų.
      8 straipsnis
      Specialios nuostatos dėl Turkijos teisės aktų taikymo
      Prireikus Asociacijos taryba šio sprendimo II priede gali nustatyti specialias nuostatas dėl Turkijos teisės aktų taikymo.
      9 straipsnis
      Galiojančiuose dvišaliuose susitarimuose nustatytos administracinės procedūros
      Galiojančiuose dvišaliuose valstybės narės ir Turkijos susitarimuose nustatytos administracinės procedūros gali būti toliau taikomos, jeigu tomis procedūromis nedaromas neigiamas poveikis atitinkamų asmenų teisėms ar pareigoms, kaip nustatyta šiame sprendime.
      10 straipsnis
      Šio sprendimo įgyvendinimo administracinę tvarką papildantys susitarimai
      Viena ar kelios valstybės narės ir Turkija gali sudaryti susitarimus, skirtus šio sprendimo įgyvendinimo administracinei tvarkai papildyti, ypač sukčiavimo ir klaidų prevencijos bei kovos su sukčiavimu ir klaidomis atžvilgiu.
      IV   DALIS

         PEREINAMOJO LAIKOTARPIO IR BAIGIAMOSIOS NUOSTATOS

      11 straipsnis
      Pereinamojo laikotarpio nuostatos
      1.   Laikotarpiu iki šio sprendimo įsigaliojimo dienos jokių teisių pagal jį neįgyjama.
      2.   Laikantis 1 dalies, teisė pagal šį sprendimą įgyjama, net jeigu ji susijusi su draudžiamuoju įvykiu, įvykusiu iki šio sprendimo įsigaliojimo dienos.
      3.   Bet kuri išmoka, kuri nebuvo skirta arba kurios mokėjimas buvo sustabdytas motyvuojant atitinkamo asmens pilietybe arba gyvenamąja vieta, to asmens prašymu yra suteikiama arba jos mokėjimas atnaujinamas nuo šio sprendimo įsigaliojimo dienos, su sąlyga, kad dėl teisių, kurių pagrindu anksčiau buvo mokama išmoka, nereikia sumokėti vienkartinės išmokos.
      4.   Jeigu 3 dalyje nurodytas prašymas pateikiamas per dvejus metus nuo šio sprendimo įsigaliojimo dienos, pagal šį sprendimą įgytos teisės įsigalioja nuo tos dienos, o atitinkamiems asmenims negali būti taikomos valstybės narės ar Turkijos teisės aktų nuostatos, pagal kurias teisės panaikinamos ar apribojamos.
      5.   Jeigu 3 dalyje nurodytas prašymas pateikiamas pasibaigus 4 dalyje nurodytam dvejų metų laikotarpiui, teisės, kurios nebuvo panaikintos arba netekusios galios dėl senaties termino, įsigalioja nuo prašymo pateikimo dienos, nebent valstybės narės ar Turkijos teisės aktų nuostatos būtų palankesnės.
      6.   Dėl šio sprendimo asmenų, kuriems prieš įsigaliojant šiam sprendimui dėl Sprendimo Nr. 3/80 6 straipsnio 1 dalies tiesioginio poveikio valstybė narė teikė pensiją ar specialią neįmokinę piniginę išmoką, teisės neribojamos ir nepanaikinamos.
      12 straipsnis
      Šio sprendimo priedai
      Šio sprendimo priedai yra neatsiejama jo dalis.
      13 straipsnis
      Panaikinimas
      Sprendimas Nr. 3/80 panaikinamas nuo šio sprendimo įsigaliojimo dienos.
      14 straipsnis
      Įsigaliojimas
      Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

         Priimta …

               Asociacijos tarybos vardu

               Pirmininkas

         (1)  OL 217, 1964 12 29, p. 3687.

         (2)  OL L 293, 1972 12 29, p. 3.

         (3)  OL C 110, 1983 4 25, p. 60.

         (4)  OL L 344, 2010 12 29, p. 1.

         (5)  OL L 166, 2004 4 30, p. 1.

         (6)  OL L 284, 2009 10 30, p. 1.

         I PRIEDAS

            TURKIJOS SPECIALIŲ NEĮMOKINIŲ PINIGINIŲ IŠMOKŲ SĄRAŠAS

         II PRIEDAS

            SPECIALIOS NUOSTATOS DĖL TURKIJOS TEISĖS AKTŲ TAIKYMO


title: 1987 m. rugsėjo 28 d. Tarybos sprendimas dėl Papildomo protokolo prie Bendradarbiavimo susitarimo tarp Europos ekonominės bendrijos ir Tuniso Respublikos sudarymo

text:
Svarbus teisinis pranešimas

|

31987D0514

Oficialusis leidinys L 297 , 21/10/1987 p. 0035 - 0035 specialusis leidimas suomių kalba: skyrius 11 tomas 13 p. 0070  specialusis leidimas švedų kalba: skyrius 11 tomas 13 p. 0070

		Tarybos sprendimas1987 m. rugsėjo 28 d.dėl Papildomo protokolo prie Bendradarbiavimo susitarimo tarp Europos ekonominės bendrijos ir Tuniso Respublikos sudarymo(87/514/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 238 straipsnį,atsižvelgdama į Komisijos pasiūlymą [1],atsižvelgdama į Europos Parlamento sutikimą [2],kadangi reikia patvirtinti Papildomąjį protokolą prie Bendradarbiavimo susitarimo tarp Europos ekonominės bendrijos ir Tuniso Respublikos [3], kuris buvo pasirašytas 1976 m. balandžio 25 d. Tunise,PRIĖMĖ ŠĮ SPRENDIMĄ:1 straipsnisŠiuo sprendimu Bendrijos vardu patvirtinamas Papildomas protokolas prie Bendradarbiavimo susitarimo tarp Europos ekonominės bendrijos ir Tuniso Respublikos,Protokolo tekstas pridedamas prie šio sprendimo.2 straipsnisTarybos prezidentas pateikia Protokolo 8 straipsnyje [4] numatytą pranešimą.3 straipsnisŠis sprendimas įsigalioja kitą dieną po jo paskelbimo Europos Bendrijų oficialiajame leidinyje.Priimta Briuselyje, 1987 m. rugsėjo 28 d.Tarybos varduPrezidentasB. Haarder[1] OL C 104, 1987 4 21, p. 23.[2] 1987 m. rugsėjo 16 d. duotas sutikimas (dar nepaskelbtas Oficialiajame leidinyje).[3] OL L 265, 1978 9 27, p. 2.[4] Tarybos Generalinis Sekretoriatas paskelbs Protokolo įsigaliojimo datą Europos Bendrijų oficialiajame leidinyje.--------------------------------------------------


title: 2015 m. lapkričio 10 d. Tarybos sprendimas (BUSP) 2015/2008, kuriuo iš dalies keičiamas Sprendimas 2010/452/BUSP dėl Europos Sąjungos stebėsenos misijos Gruzijoje EUMM Georgia

text:
11.11.2015

               LT

               Europos Sąjungos oficialusis leidinys

               L 294/69

         TARYBOS SPRENDIMAS (BUSP) 2015/2008
   2015 m. lapkričio 10 d.
   kuriuo iš dalies keičiamas Sprendimas 2010/452/BUSP dėl Europos Sąjungos stebėsenos misijos Gruzijoje EUMM Georgia
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. rugpjūčio 12 d. Taryba priėmė Sprendimą 2010/452/BUSP (1), kuriuo buvo pratęstas Tarybos bendraisiais veiksmais 2008/736/BUSP (2) įsteigtos Europos Sąjungos stebėsenos misijos Gruzijoje (toliau – EUMM Georgia arba misija) įgaliojimų terminas;

               (2)

               2014 m. gruodžio 16 d. Taryba priėmė Sprendimą 2014/915/BUSP (3), kuriuo iš dalies keičiamas Sprendimas 2010/452/BUSP, kuriuo misijos įgaliojimų terminas buvo pratęstas iki 2016 m. gruodžio 14 d. ir numatyta orientacinė finansavimo suma iki 2015 m. gruodžio 14 d.;

               (3)

               turėtų būti numatyta nauja orientacinė finansavimo suma laikotarpiui nuo 2015 m. gruodžio 15 d. iki 2016 m. gruodžio 14 d.;

               (4)

               todėl Sprendimas 2010/452/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/452/BUSP iš dalies keičiamas taip:

               1)

               14 straipsnio 1 dalis papildoma šia pastraipa:
               „Orientacinė finansavimo suma, skirta su misija susijusioms išlaidoms padengti nuo 2015 m. gruodžio 15 d. iki 2016 m. gruodžio 14 d., yra 17 640 000 EUR.“;

               2)

               14 straipsnio 2 ir 3 dalys pakeičiamos šia dalimi:
               „2.   Visos išlaidos tvarkomos pagal Sąjungos bendrajam biudžetui taikomas taisykles ir procedūras. EUMM Georgia viešojo pirkimo sutarčių skyrimo procedūrose fiziniai ir juridiniai asmenys dalyvauja be apribojimų. Be to, EUMM Georgia perkamoms prekėms netaikomos jokios kilmės taisyklės.“.

         2 straipsnis
   Šis sprendimas įsigalioja jo priėmimo dieną.
   Jis taikomas nuo 2015 m. gruodžio 15 d.

      Priimta Briuselyje 2015 m. lapkričio 10 d.

            Tarybos vardu

            Pirmininkas

         P. GRAMEGNA

      (1)  2010 m. rugpjūčio 12 d. Tarybos sprendimas 2010/452/BUSP dėl Europos Sąjungos stebėsenos misijos Gruzijoje EUMM Georgia (OL L 213, 2010 8 13, p. 43).

      (2)  2008 m. rugsėjo 15 d. Tarybos bendrieji veiksmai 2008/736/BUSP dėl Europos Sąjungos stebėsenos misijos Gruzijoje (EUMM Georgia) (OL L 248, 2008 9 17, p. 26).

      (3)  2014 m. gruodžio 16 d. Tarybos sprendimas 2014/915/BUSP, kuriuo iš dalies keičiamas Sprendimas 2010/452/BUSP dėl Europos Sąjungos stebėsenos misijos Gruzijoje, EUMM Georgia (OL L 360, 2014 12 17, p. 56).


title: 2014/347/ES: 2014 m. vasario 20 d. Tarybos sprendimas dėl Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimo protokolo dėl Europos Sąjungos ir Armėnijos Respublikos bendrojo susitarimo, kuriuo nustatomi Armėnijos Respublikos dalyvavimo Sąjungos programose bendrieji principai, sudarymo

text:
13.6.2014

               LT

               Europos Sąjungos oficialusis leidinys

               L 174/1

         TARYBOS SPRENDIMAS
   2014 m. vasario 20 d.
   dėl Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimo protokolo dėl Europos Sąjungos ir Armėnijos Respublikos bendrojo susitarimo, kuriuo nustatomi Armėnijos Respublikos dalyvavimo Sąjungos programose bendrieji principai, sudarymo

      (2014/347/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114, 168, 169, 172 straipsnius, 173 straipsnio 3 dalį, 188 ir 192 straipsnius kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               remiantis Tarybos sprendimu 2012/777/ES (1), 2012 m. gruodžio 17 d. Sąjungos vardu buvo pasirašytas Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimo protokolas dėl Europos Sąjungos ir Armėnijos Respublikos bendrojo susitarimo, kuriuo nustatomi Armėnijos Respublikos dalyvavimo Sąjungos programose bendrieji principai (2) (toliau – protokolas);

               (2)

               protokolas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimo protokolas dėl Europos Sąjungos ir Armėnijos Respublikos bendrojo susitarimo, kuriuo nustatomi Armėnijos Respublikos dalyvavimo Sąjungos programose bendrieji principai.
   Protokolo tekstas pridedamas prie šio sprendimo.
   2 straipsnis
   Tarybos pirmininkas Sąjungos vardu pateikia protokolo 10 straipsnyje numatytą pranešimą (3).
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. vasario 20 d.

            Tarybos vardu

            Pirmininkas

         K. HATZIDAKIS

      (1)  OL L 340, 2012 12 13, p. 26.

      (2)  Žr. šio Oficialiojo leidinio p. 3.

      (3)  Protokolo įsigaliojimo datą Tarybos Generalinis sekretoriatas paskelbs Europos Sąjungos oficialiajame leidinyje.


title: 2011/53/ES: 2011 m. sausio 18 d. Tarybos sprendimas dėl Europos Sąjungos pozicijos Žemės ūkio jungtiniame komitete, įsteigtame pagal Europos bendrijos ir Šveicarijos Konfederacijos susitarimą dėl prekybos žemės ūkio produktais, dėl Susitarimo 3 priedo patikslinimo

text:
28.1.2011

               LT

               Europos Sąjungos oficialusis leidinys

               L 25/5

         TARYBOS SPRENDIMAS
   2011 m. sausio 18 d.
   dėl Europos Sąjungos pozicijos Žemės ūkio jungtiniame komitete, įsteigtame pagal Europos bendrijos ir Šveicarijos Konfederacijos susitarimą dėl prekybos žemės ūkio produktais, dėl Susitarimo 3 priedo patikslinimo
   (2011/53/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos bendrijos ir Šveicarijos Konfederacijos susitarimas dėl prekybos žemės ūkio produktais (1) (toliau – Susitarimas) įsigaliojo 2002 m. birželio 1 d.

               (2)

               Susitarimo 6 straipsniu įsteigtas Žemės ūkio jungtinis komitetas, atsakingas už Susitarimo administravimą ir jo tinkamo veikimo užtikrinimą.

               (3)

               Susitarimo 11 straipsnyje numatyta, kad Žemės ūkio jungtinis komitetas gali spręsti dėl Susitarimo priedų keitimo.

               (4)

               Siekiant atsižvelgti į visišką dvišalės prekybos sūriais liberalizavimą nuo 2007 m. birželio 1 d. ir į tai, kad Susitarimo naujame 12 priede turi būti numatyta geografinių nuorodų apsauga, reikėtų nuosekliai išdėstyti tam tikrų produktų, visų pirma sūrių, specifikacijas ir atitinkamai patikslinti Susitarimo 3 priedą.

               (5)

               2002 m. balandžio 4 d. Tarybos ir Komisijos sprendimo 2002/309/EB, Euratomas dėl bendradarbiavimo mokslo ir technologijų srityje susitarimo dėl septynių susitarimų sudarymo su Šveicarijos Konfederacija (2) 5 straipsnio 2 dalies pirmoje pastraipoje numatyta, kad Europos Sąjungos poziciją Žemės ūkio jungtiniame komitete turi priimti Taryba, remdamasi Komisijos pasiūlymu.

               (6)

               Todėl Žemės ūkio jungtiniame komitete Sąjunga turėtų laikytis pozicijos, išdėstytos pridėtame sprendimo projekte,

         PRIĖMĖ ŠĮ SPRENDIMĄ:
   1 straipsnis
   Europos Sąjungos pozicija Žemės ūkio jungtiniame komitete, įsteigtame pagal Europos bendrijos ir Šveicarijos Konfederacijos susitarimą dėl prekybos žemės ūkio produktais, dėl Susitarimo patikslinimo, susijusio su dvišale prekyba Suderintos sistemos pozicijai 0406 priskiriamais produktais, siekiant atsižvelgti į tai, kad šio sektoriaus prekyba yra visiškai liberalizuota, grindžiama prie šio sprendimo pridėtu Žemės ūkio jungtinio komiteto sprendimo projektu.
   2 straipsnis
   Žemės ūkio jungtinio komiteto sprendimas skelbiamas Europos Sąjungos oficialiajame leidinyje nedelsiant po jo priėmimo.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. sausio 18 d.

            Tarybos vardu

            Pirmininkas

         MATOLCSY Gy.

      (1)  OL L 114, 2002 4 30, p. 132.

      (2)  OL L 114, 2002 4 30, p. 1.

      Projektas
      ŽEMĖS ŪKIO JUNGTINIO KOMITETO,
      įsteigto pagal Europos bendrijos ir Šveicarijos Konfederacijos susitarimą dėl prekybos žemės ūkio produktais,
      SPRENDIMAS Nr. …/2010
      … m. … … d.
      dėl Europos bendrijos ir Šveicarijos Konfederacijos susitarimo dėl prekybos žemės ūkio produktais 3 priedo patikslinimo
      ŽEMĖS ŪKIO JUNGTINIS KOMITETAS,
      atsižvelgdamas į Europos bendrijos ir Šveicarijos Konfederacijos susitarimą dėl prekybos žemės ūkio produktais (1) (toliau – Susitarimas), ypač į jo 11 straipsnį,
      kadangi:

                  (1)

                  Susitarimas įsigaliojo 2002 m. birželio 1 d.

                  (2)

                  Susitarimo 3 priede numatytos sūriams taikytinos nuolaidos, visų pirma laipsniškas prekybos sūriais liberalizavimas per penkerius metus nuo Susitarimo įsigaliojimo.

                  (3)

                  Europos Sąjunga ir Šveicarijos Konfederacija sutinka į Susitarimą įtraukti naują 12 priedą dėl žemės ūkio ir maisto produktų kilmės vietos nuorodų ir geografinių nuorodų apsaugos, todėl reikėtų nuosekliai išdėstyti tam tikrų produktų, visų pirma sūrių, specifikacijas.

                  (4)

                  Todėl dabar 3 priedą reikia peržiūrėti, siekiant atsižvelgti tiek į visišką dvišalės prekybos sūriais liberalizavimą nuo 2007 m. birželio 1 d., tiek į geografinių nuorodų apsaugą, kuri turi būti numatyta naujame 12 priede,

            PRIĖMĖ ŠĮ SPRENDIMĄ:
      1 straipsnis
      Europos bendrijos ir Šveicarijos Konfederacijos susitarimo dėl prekybos žemės ūkio produktais 3 priedas ir priedėliai pakeičiami šio sprendimo priede pateiktu tekstu.
      2 straipsnis
      Šis sprendimas įsigalioja tą dieną, kai jį priima Jungtinis komitetas.

         Priimta … …

               Žemės ūkio jungtinio komiteto vardu

               Šveicarijos delegacijos pirmininkas ir vadovas

               ES delegacijos vadovas

               Komiteto sekretorius

         (1)  OL L 114, 2002 4 30, p. 132.

         PRIEDAS

               „3 PRIEDAS

                           1.

                           Nuo 2007 m. birželio 1 d. dvišalė prekyba visais Suderintos sistemos pozicijai 0406 priskiriamais produktais yra visiškai liberalizuota panaikinant visus muitų mokesčius ir kvotas.

                           2.

                           Europos Sąjunga netaiko eksporto grąžinamųjų išmokų į Šveicariją eksportuojamiems sūriams. Šveicarija netaiko eksporto subsidijų (1) į Europos Sąjungą eksportuojamiems sūriams.

                           3.

                           Visiems KN kodui 0406 priskiriamiems produktams, kurių kilmės vieta yra Europos Sąjunga arba Šveicarija ir kuriais šios dvi Šalys prekiauja, netaikomas importo licencijos reikalavimas.

                           4.

                           Europos Sąjunga ir Šveicarija užtikrina, kad kitos priemonės, turinčios įtaką importui ir eksportui, nepakenktų lengvatoms, kurias jos suteikia viena kitai.

                           5.

                           Kai dėl kainų pokyčių ir (arba) importo sutrikdoma kurios nors iš Šalių rinka, bet kurios iš Šalių prašymu skubiai rengiamos konsultacijos pagal Susitarimo 6 straipsnį įsteigtame Komitete, siekiant rasti tinkamus sprendimus. Todėl Šalys susitaria periodiškai keistis informacija apie kainas ir bet kuria kita svarbia informacija apie vietinės gamybos ir importuotų sūrių rinką.

            (1)  Bazinės sumos, kuriomis grindžiamas eksporto subsidijų panaikinimas, buvo apskaičiuojamos Šalių bendru sutarimu, remiantis pieno institucinių kainų, kurios, tikėtina, galios Susitarimo įsigaliojimo metu, skirtumu, prie kurio pridedama papildoma suma už pieną, perdirbtą į sūrius, apskaičiuota pagal pieno kiekį, reikalingą atitinkamiems sūriams pagaminti, ir atimama (išskyrus sūrius, kuriems nustatytos kvotos) Bendrijos taikoma muito mokesčio nuolaidos suma.“


title: 2009/125/EB: 2009 m. vasario 12 d. Komisijos sprendimas dėl Bendrijos finansinės paramos, skirtos kontroliuoti avių ir ožkų marą Maroke

text:
13.2.2009

               LT

               Europos Sąjungos oficialusis leidinys

               L 42/20

      KOMISIJOS SPRENDIMAS

   2009 m. vasario 12 d.
   dėl Bendrijos finansinės paramos, skirtos kontroliuoti avių ir ožkų marą Maroke
   (2009/125/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 8 straipsnį,
   kadangi:

               (1)

               Vadovaudamasi Sprendimu 90/424/EEB, Bendrija gali suteikti trečiajai šaliai paramą, skirtą ligos kontrolės priemonėms, jei trečiojoje šalyje gyvūnams susirgus liga arba ligai paplitus kyla grėsmė Bendrijai.

               (2)

               Avių ir ožkų maras (prancūziškas pavadinimas Peste des Petits Ruminants arba PPR) yra labai užkrečiama ir virusinė smulkių atrajotojų liga, labai panaši į galvijų marą. Per pastaruosius dešimt metų pastebėtos akivaizdžios šios ligos plitimo Afrikoje ir Azijoje tendencijos.

               (3)

               Marokas pranešė Komisijai, kad jo teritorijoje nustatyti avių ir ožkų maro atvejai; liga smarkiai ir sparčiai išplito. Neseniai Maroke nustatyto viruso štamas yra iki šiol Afrikoje nenustatytos rūšies.

               (4)

               Avių ir ožkų marą galima kontroliuoti paskiepijus gyvūnus; sukurti skiepai apsaugo nuo visų serotipų, o suteikiama apsauga nuo ligos yra ilgalaikė.

               (5)

               Maroko valdžios institucijos parengė skiepijimo strategiją. Jos nusiuntė strategiją Komisijai ir paprašė Komisijos finansinės paramos.

               (6)

               Įgyvendinant priemones Bendrijos pasienyje ne visuomet įmanoma apsisaugoti nuo avių ir ožkų maro patekimo į Bendriją; tokios ligos protrūkis Bendrijoje sukeltų rimtų pasekmių, todėl būtina jo išvengti. Dėl šios priežasties reikėtų paremti Maroko pastangas kontroliuoti ligą, užkertant kelią endemijai šioje šalyje, ir tiekti Marokui skiepijimo nuo avių ir ožkų maro kampanijai reikalingus skiepus. Reikėtų nurodyti didžiausią šios paramos sumą.

               (7)

               Atsižvelgiant į šios padėties skubumą, šiame sprendime numatytos priemonės turėtų būti įgyvendintos ne vėliau kaip iki 2009 m. gegužės 31 d.

               (8)

               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         NUSPRENDĖ:
   1 straipsnis
   1.   Komisija tiekia Maroko valdžios institucijoms skiepus nuo avių ir ožkų maro, skirtas naudoti vykdant skiepijimo nuo šios ligos kampaniją Maroke.
   2.   Komisija 1 dalyje nurodytas priemones įgyvendina bendradarbiaudama su Maroko valdžios institucijomis. Maroko valdžios institucijoms tiekiami skiepai naudojami įgyvendinant skiepijimo nuo avių ir ožkų maro strategiją, kurią numatyta įgyvendinti Maroke 2009 m.
   2 straipsnis
   1.   Komisija padengia visas su 1 straipsnio 1 dalyje nurodytomis priemonėmis susijusias sąnaudas, neviršijančias 1 500 000 EUR.
   2.   Komisija, vykdydama atitinkamą kvietimo dalyvauti konkurse procedūrą, kuri pradedama iki 2009 m. gegužės 31 d., sudaro 1 dalyje nurodytų priemonių pirkimo sutartį (tiekimo sutartį).
   3.   Sveikatos ir vartotojų reikalų generalinio direktorato generalinis direktorius įpareigojamas pasirašyti 2 dalyje nurodytą sutartį Komisijos vardu.
   3 straipsnis
   1 ir 2 straipsniuose numatyta finansinė parama skiriama pagal 2009 m. Europos Bendrijų biudžeto eilutę 17 04 02 01.

      Priimta Briuselyje, 2009 m. vasario 12 d.

            Komisijos vardu

         Androulla VASSILIOU

            Komisijos narė

      (1)  OL L 224, 1990 8 18, p. 19.


title: 2008/659/EB: 2008 m. liepos 24 d. Tarybos sprendimas dėl Regionų komiteto Ispanijai atstovaujančio pakaitinio nario skyrimo

text:
12.8.2008

               LT

               Europos Sąjungos oficialusis leidinys

               L 215/5

      TARYBOS SPRENDIMAS

   2008 m. liepos 24 d.
   dėl Regionų komiteto Ispanijai atstovaujančio pakaitinio nario skyrimo
   (2008/659/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Dėl José Félix GARCÍA CALLEJA mirties tapo laisva Regionų komiteto pakaitinio nario vieta,

         NUSPRENDĖ:
   1 straipsnis
   Regionų komiteto pakaitiniu nariu likusiam kadencijos laikui iki 2010 m. sausio 25 d. skiriamas:
   Alberto GARCÍA CERVIÑO, Director General de Asuntos Europeos y Cooperación al Desarrollo.
   2 straipsnis
   Šis sprendimas įsigalioja jo priėmimo dieną.

      Priimta Briuselyje, 2008 m. liepos 24 d.

            Tarybos vardu

            Pirmininkas

         B. HORTEFEUX

      (1)  OL L 56, 2006 2 25, p. 75.


title: 2016 m. balandžio 28 d. Europos Parlamento sprendimas (ES) 2016/1465 dėl Vartotojų, sveikatos, žemės ūkio ir maisto programų vykdomosios įstaigos (buvusioji Vartotojų, sveikatos ir maisto programų vykdomoji įstaiga) 2014 finansinių metų biudžeto įvykdymo patvirtinimo

text:
14.9.2016

               LT

               Europos Sąjungos oficialusis leidinys

               L 246/124

         EUROPOS PARLAMENTO SPRENDIMAS (ES) 2016/1465
   2016 m. balandžio 28 d.
   dėl Vartotojų, sveikatos, žemės ūkio ir maisto programų vykdomosios įstaigos (buvusioji Vartotojų, sveikatos ir maisto programų vykdomoji įstaiga) 2014 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos Sąjungos 2014 finansinių metų bendrąjį biudžetą (1),

               —

               atsižvelgdamas į Europos Sąjungos 2014 finansinių metų konsoliduotąsias metines ataskaitas (COM(2015) 377 – C8-0199/2015) (2),

               —

               atsižvelgdamas į Vartotojų, sveikatos, žemės ūkio ir maisto programų vykdomosios įstaigos (buvusioji Vartotojų, sveikatos ir maisto programų vykdomoji įstaiga) 2014 finansinių metų galutines metines ataskaitas (3),

               —

               atsižvelgdamas į Komisijos ataskaitą dėl tolesnių veiksmų, susijusių su 2013 finansinių metų biudžeto įvykdymo patvirtinimu (COM(2015) 505), ir į prie jos pridėtus Komisijos tarnybų darbo dokumentus (SWD(2015) 194, SWD(2015) 195),

               —

               atsižvelgdamas į Komisijos metinę 2014 m. atlikto vidaus audito ataskaitą biudžeto įvykdymą tvirtinančiai institucijai (COM(2015) 441) ir į prie jos pridėtą Komisijos tarnybų darbo dokumentą (SWD(2015) 170),

               —

               atsižvelgdamas į Audito Rūmų ataskaitą dėl Vartotojų, sveikatos, žemės ūkio ir maisto programų vykdomosios įstaigos (buvusioji Vartotojų, sveikatos ir maisto programų vykdomoji įstaiga) 2014 finansinių metų metinių finansinių ataskaitų su Įstaigos atsakymu (4),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (5),

               —

               atsižvelgdamas į 2016 m. vasario 12 d. Tarybos rekomendaciją dėl patvirtinimo, kad vykdomosios įstaigos įvykdė 2014 finansinių metų bendrąjį biudžetą (05585/2016 – C8-0040/2016),

               —

               atsižvelgdamas į Sutarties dėl Europos Sąjungos veikimo 317, 318 ir 319 straipsnius,

               —

               atsižvelgdamas į Europos atominės energijos bendrijos steigimo sutarties 106a straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 62, 164, 165 ir 166 straipsnius,

               —

               atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (7), ypač į jo 14 straipsnio 3 dalį,

               —

               atsižvelgdamas į 2004 m. rugsėjo 21 d. Komisijos reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (8), ypač į jo 66 straipsnio pirmą ir antrą pastraipas,

               —

               atsižvelgdamas į 2013 m. gruodžio 17 d. Komisijos įgyvendinimo sprendimą 2013/770/ES, kuriuo įsteigiama Vartotojų, sveikatos ir maisto programų vykdomoji įstaiga ir panaikinamas Sprendimas 2004/858/EB (9),

               —

               atsižvelgdamas į 2014 m. gruodžio 17 d. Komisijos įgyvendinimo sprendimą 2014/927/ES, kuriuo iš dalies keičiamas Įgyvendinimo sprendimas 2013/770/ES, siekiant Vartotojų, sveikatos ir maisto programų vykdomąją įstaigą pertvarkyti į Vartotojų, sveikatos, žemės ūkio ir maisto programų vykdomąją įstaigą (10),

               —

               atsižvelgdamas į Darbo tvarkos taisyklių 93 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir į kitų suinteresuotų komitetų nuomones (A8-0140/2016),

               A.

               kadangi pagal Europos Sąjungos sutarties 17 straipsnio 1 dalį Komisija vykdo biudžetą ir vadovauja programoms ir kadangi taikant Sutarties dėl Europos Sąjungos veikimo 317 straipsnį ji vykdo biudžetą bendradarbiaudama su valstybėmis narėmis, savo atsakomybe ir atsižvelgdama į patikimo finansų valdymo principus;

               1.

               patvirtina Vartotojų, sveikatos, žemės ūkio ir maisto programų vykdomosios įstaigos (buvusioji Vartotojų, sveikatos ir maisto programų vykdomoji įstaiga) direktorei, kad Įstaigos 2014 finansinių metų biudžetas įvykdytas;

               2.

               išdėsto savo pastabas rezoliucijoje, kuri yra neatskiriama sprendimų dėl Europos Sąjungos 2014 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos, dalis, taip pat savo 2016 m. balandžio 28 d. rezoliucijoje dėl Audito Rūmų specialiųjų ataskaitų vykdant Komisijos 2014 finansinių metų biudžeto įvykdymo patvirtinimo procedūrą (11);

               3.

               paveda Pirmininkui perduoti šį sprendimą, sprendimą dėl Europos Sąjungos 2014 finansinių metų bendrojo biudžeto įvykdymo patvirtinimo, III skirsnis – Komisija, ir rezoliuciją, kuri yra neatskiriama šių sprendimų dalis, Vartotojų, sveikatos, žemės ūkio ir maisto programų vykdomosios įstaigos (buvusioji Vartotojų, sveikatos ir maisto programų vykdomoji įstaiga) direktorei, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 51, 2014 2 20.

      (2)  OL C 377, 2015 11 13, p. 1.

      (3)  OL C 367, 2015 11 5, p. 2.

      (4)  OL C 409, 2015 12 9, p. 56.

      (5)  OL C 377, 2015 11 13, p. 146.

      (6)  OL L 298, 2012 10 26, p. 1.

      (7)  OL L 11, 2003 1 16, p. 1.

      (8)  OL L 297, 2004 9 22, p. 6.

      (9)  OL L 341, 2013 12 18, p. 69.

      (10)  OL L 363, 2014 12 18, p. 183.

      (11)  Tos dienos priimti tekstai, P8_TA(2016)0148 (Žr. šio Oficialiojo leidinio p. 91).


title: 2014 m. kovo 10 d. Tarybos sprendimas2014/198/BUSP dėl Europos Sąjungos ir Tanzanijos Jungtinės Respublikossusitarimo dėl piratavimu įtariamų asmenų ir konfiskuoto susijusio turtoperdavimo iš Europos Sąjungos vadovaujamų karinių jūrų pajėgų TanzanijosJungtinei Respublikai sąlygų pasirašymo ir sudarymo

text:
11.4.2014

               LT

               Europos Sąjungos oficialusis leidinys

               L 108/1

         TARYBOS SPRENDIMAS 2014/198/BUSP
   2014 m. kovo 10 d.
   dėl Europos Sąjungos ir Tanzanijos Jungtinės Respublikos susitarimo dėl piratavimu įtariamų asmenų ir konfiskuoto susijusio turto perdavimo iš Europos Sąjungos vadovaujamų karinių jūrų pajėgų Tanzanijos Jungtinei Respublikai sąlygų pasirašymo ir sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 37 straipsnį, kartu su Sutarties dėl Europos Sąjungos veikimo 218 straipsnio 5 ir 6 dalimis,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2008 m. birželio 2 d. Jungtinių Tautų Saugumo Taryba (toliau – JT ST) priėmė Rezoliuciją 1816 (2008), kurioje visos valstybės raginamos bendradarbiauti nustatant jurisdikciją ir tiriant bei persekiojant asmenis, atsakingus už piratavimo veiksmus ir ginkluotus plėšimus prie Somalio krantų. Tos nuostatos dar kartą patvirtintos paskesnėmis JT ST rezoliucijomis;

               (2)

               2008 m. lapkričio 10 d. Taryba priėmė Bendruosius veiksmus 2008/851/BUSP (1), kuriuose numatyta Europos Sąjungos karinė operacija, skirta prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (toliau – "operacija „Atalanta“);

               (3)

               Bendruosiuose veiksmuose 2008/851/BUSP numatyta, kad asmenys, kurie įtariami ketiną vykdyti, vykdantys ar vykdę piratavimo veiksmus ar ginkluotus plėšimus Somalio teritoriniuose vandenyse, kurie yra areštuoti ir sulaikyti siekiant juos patraukti baudžiamojon atsakomybėn, bei turtas, naudotas tokiems piratavimo veiksmams ar ginkluotiems plėšimams atlikti, gali būti perduodami trečiajai valstybei, kuri pageidauja vykdyti jurisdikciją pirmiau minėtų asmenų ir turto atžvilgiu, jei su ta trečiąja valstybe susitarta dėl perdavimo sąlygų tokiu būdu, kuris atitinka taikytiną tarptautinę teisę, pirmiausia – žmogaus teises reglamentuojančias tarptautinės teisės normas, kad pirmiausia būtų užtikrinta, kad niekam nebūtų taikoma mirties bausmė, joks asmuo nebūtų kankinamas ir nepatirtų žiauraus, nežmoniško ar žeminančio elgesio;

               (4)

               2010 m. kovo 22 d. Tarybai priėmus sprendimą, kuriuo leista pradėti derybas, Sąjungos vyriausiasis įgaliotinis užsienio reikalams ir saugumo politikai pagal Europos Sąjungos sutarties 37 straipsnį derėjosi dėl Europos Sąjungos ir Tanzanijos Jungtinės Respublikos susitarimo dėl piratavimu įtariamų asmenų ir konfiskuoto susijusio turto perdavimo iš Europos Sąjungos vadovaujamų karinių jūrų pajėgų Tanzanijos Jungtinei Respublikai sąlygų (toliau – Susitarimas);

               (5)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Tanzanijos Jungtinės Respublikos susitarimas dėl piratavimu įtariamų asmenų ir konfiskuoto susijusio turto perdavimo iš Europos Sąjungos vadovaujamų karinių jūrų pajėgų Tanzanijos Jungtinei Respublikai sąlygų (toliau – Susitarimas).
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Sąjungai.
   3 straipsnis
   Tarybos pirmininkas Sąjungos vardu pateikia Susitarimo 11 straipsnio 1 dalyje numatytą pranešimą (2).
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. kovo 10 d.

            Tarybos vardu

            Pirmininkas

         I. VROUTSIS

      (1)  2008 m. lapkričio 10 d. Tarybos bendrieji veiksmai 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (OL L 301, 2008 11 12, p. 33).

      (2)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 1998 m. birželio 23 d. Vykdomojo komiteto Sprendimas, dėl priemonių, kurių reikia imtis valstybių, keliančių problemų dėl išsiuntimui iš Šengeno teritorijos reikalingų dokumentų išdavimo, atžvilgiu (SCH/Com-ex (98) 18 rev.)

text:
Svarbus teisinis pranešimas

|

41998D0018

Oficialusis leidinys L 239 , 22/09/2000 p. 0197 - 0198

		Vykdomojo komiteto Sprendimas,1998 m. birželio 23 d.dėl priemonių, kurių reikia imtis valstybių, keliančių problemų dėl išsiuntimui iš Šengeno teritorijos reikalingų dokumentų išdavimo, atžvilgiu(SCH/Com-ex (98) 18 rev.)VYKDOMASIS KOMITETAS,atsižvelgdamas į Konvencijos dėl Šengeno susitarimo įgyvendinimo 132 straipsnį,atsižvelgdamas į minėtos Konvencijos 23 straipsnį,PRIĖMĖ ŠĮ SPRENDIMĄ:Priemonės, kurių reikia imtis valstybių, keliančių problemų dėl išsiuntimui iš Šengeno teritorijos reikalingų dokumentų išdavimo, atžvilgiu, yra patvirtinamos pridedamame dokumente nustatyta tvarka,Ostendas, 1998 m. birželio 23 d.PirmininkasL. Tobback--------------------------------------------------SCH/II-Read (98)2 rev. 2Dalykas: Priemonės, kurių reikia imtis valstybių, keliančių problemų dėl išsiuntimui iš Šengeno teritorijos reikalingų dokumentų išdavimo, atžvilgiuPirmininkaujanti Belgija yra keletą kartų (Vykdomojo komiteto 1997 m. gruodžio 15 d. posėdis Vienoje, Centrinės grupės 1998 m. sausio 14 d. posėdis Briugėje ir 1998 m. vasario 23 d. posėdis Liuksemburge) pareiškusi siekį spręsti problemas, susijusias su nelegalių užsienio valstybių piliečių readmisija.Konkrečiai kalbama apie sunkumus, iškylančius grąžinimo į tėvynę srityje, dėl to, kad užsienio valstybių konsulatai Šengeno sostinėse nėra linkę bendradarbiauti išduodami laissez-passer (pasą pakeičiantį dokumentą). Nors pradiniai veiksmai ieškant išeities šiuo metu yra svarstomi nacionaliniu lygmeniu, bendras Šengeno požiūris į šią problemą galėtų padėti rastis veiksmingesniems sprendimams.Vienas iš Belgijos palankiai vertinamų požiūrių yra toks: Šengeno valstybė patiria rimtų sunkumų siekdama gauti laissez-passer nelegaliems užsieniečiams grąžinti į tėvynę. Šengeno valstybė informuoja apie tai savo ambasadorių atitinkamoje valstybėje ir duoda jam nurodymus parengti priemones, kurių reikėtų imtis vietos mastu kartu su Šengeno partneriais.Šengeno valstybių ambasadoriai galėtų pirmiausia kreiptis į vietos institucijas, kad perspėtų jas dėl jų piliečių priėmimo atgal problemos, ir tartis dėl ad hoc sprendimų. Veikimo vietos lygmeniu pranašumas yra tas, kad kurios nors šalies nacionalinės institucijos turi didesnius įgaliojimus derėtis dėl savo piliečių priėmimo atgal negu jos konsulato darbuotojai Šengeno valstybių sostinėse.Readmisijos pogrupis bus informuojamas apie veiksmus, kurių bus imtasi vietos mastu. Centrinė grupė apie kiekvieną veiksmą ir šio veiksmo rezultatus informuos Vykdomąjį komitetą.Jeigu tokie veiksmai nebūtų sėkmingi, reikėtų imtis kitų, be abejo, griežtesnių, priemonių, pavyzdžiui, iškeliant vizų išdavimo problemą. Šias priemones išnagrinės Vizų pogrupis.Kiekviena Šengeno valstybė išlaiko teisę spręsti, ar jai imtis, ar ne siūlomų atsakomųjų priemonių.--------------------------------------------------


title: 2012 m. vasario 10 d. Tarybos sprendimas dėl Europos profesinio mokymo plėtros centro valdančiosios tarybos narių skyrimo ir pakeitimo

text:
24.2.2012

               LT

               Europos Sąjungos oficialusis leidinys

               C 55/1

         TARYBOS SPRENDIMAS
   2012 m. vasario 10 d.
   dėl Europos profesinio mokymo plėtros centro valdančiosios tarybos narių skyrimo ir pakeitimo
   2012/C 55/01
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo, ypač į jo 4 straipsnį (1),
   atsižvelgdama į Komisijos Tarybai pateiktą darbuotojų atstovų kategorijos nario kandidatūrą,
   kadangi:

               (1)

               2009 m. rugsėjo 14 d. sprendimu (2) Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2009 m. rugsėjo 18 d. iki 2012 m. rugsėjo 17 d.;

               (2)

               atsistatydinus Aleksi KALENIUS tapo laisva Centro valdančiosios tarybos darbuotojų atstovų kategorijos nario vieta,

         NUSPRENDĖ:
   Vienintelis straipsnis
   Europos profesinio mokymo plėtros centro valdančiosios tarybos nariu likusiam kadencijos laikui iki 2012 m. rugsėjo 17 d. skiriamas šis asmuo:

      DARBUOTOJŲ ORGANIZACIJŲ ATSTOVAI:

               SUOMIJA

               Erkki LAUKKANEN
               Suomijos profesinių sąjungų centrinė organizacija SAK,
               Samdomų darbuotojų konfederacija STTK,
               Aukštąjį išsislavinimą turinčių darbuotojų profesinių sąjungų konfederacija AKAVA

      Priimta Briuselyje 2012 m. vasario 10 d.

            Tarybos vardu

            Pirmininkė

         C. ANTORINI

      (1)  OL L 39, 1975 2 13, p. 1.

      (2)  OL C 226, 2009 9 19, p. 2.


title: 2017 m. sausio 24 d. Komisijos sprendimas (ES) 2017/126, kuriuo dėl bendro įvairius sektorius apimančio pataisos koeficiento nustatymo pagal Europos Parlamento ir Tarybos direktyvos 2003/87/EB 10a straipsnį iš dalies keičiamas Sprendimas 2013/448/ES (Tekstas svarbus EEE. )

text:
25.1.2017

               LT

               Europos Sąjungos oficialusis leidinys

               L 19/93

         KOMISIJOS SPRENDIMAS (ES) 2017/126
   2017 m. sausio 24 d.
   kuriuo dėl bendro įvairius sektorius apimančio pataisos koeficiento nustatymo pagal Europos Parlamento ir Tarybos direktyvos 2003/87/EB 10a straipsnį iš dalies keičiamas Sprendimas 2013/448/ES
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. spalio 13 d. Europos Parlamento ir Tarybos direktyvą 2003/87/EB, nustatančią šiltnamio efektą sukeliančių dujų emisijos leidimų sistemą Bendrijoje ir iš dalies keičiančią Tarybos direktyvą 96/61/EB (1), ypač į jos 10a straipsnio 5 dalį,
   atsižvelgdama į 2011 m. balandžio 27 d. Komisijos sprendimą 2011/278/ES, kuriuo nustatomos suderinto nemokamo apyvartinių taršos leidimų suteikimo pagal Europos Parlamento ir Tarybos direktyvos 2003/87/EB 10a straipsnį pereinamojo laikotarpio Sąjungos taisyklės (2), ypač į jo 15 straipsnio 3 dalį,
   kadangi:

               (1)

               Direktyvos 2003/87/EB 10a straipsnio 5 dalyje nustatomas didžiausias metinis apyvartinių taršos leidimų skaičius, pagal kurį apskaičiuojamas nemokamų leidimų, suteikiamų įrenginiams, kuriems netaikoma minėtos direktyvos 10a straipsnio 3 dalis, skaičius. Šis skaičius – dviejų elementų, kurie apibūdinami atitinkamai Direktyvos 2003/87/EB 10a straipsnio 5 dalies a ir b punktuose, suma;

               (2)

               siekiant užtikrinti, kad šis didžiausias metinis apyvartinių taršos leidimų skaičius nebūtų viršytas, prireikus taikomas įvairius sektorius apimantis pataisos koeficientas, kurį taikant vienodu būdu sumažinamas visų įrenginių, kurie atitinka nemokamų apyvartinių taršos leidimų suteikimo reikalavimus, apyvartinių taršos leidimų skaičius;

               (3)

               pagal Sprendimo 2011/278/ES 15 straipsnio 3 dalį Komisija bendrą visiems sektoriams taikomą pataisos koeficientą nustato lygindama Direktyvos 2003/87/EB 10a straipsnio 5 dalyje nustatytą ribą su preliminariu bendru metiniu nemokamų apyvartinių taršos leidimų skaičiumi visiems valstybių narių teritorijoje esantiems įrenginiams, kuriems taikoma Direktyva 2003/87/EB;

               (4)

               Sprendime 2013/448/ES (3) Komisija nustatė bendrą įvairius sektorius apimantį pataisos koeficientą, kuris pateiktas jo 4 straipsnyje ir jo II priede;

               (5)

               Teisingumo Teismas 2016 m. balandžio 28 d. sprendimu sujungtose bylose C-191/14, C-192/14, C-295/14, C-389/14 ir C-391/14–C-393/14 nustatė, kad nuo 2013 m. nustatydama didžiausią metinį apyvartinių taršos leidimų skaičių pagal Direktyvos 2003/87/EB 10a straipsnio 5 dalies b punktą, Komisija neturėjo atsižvelgti į teršalų kiekį, išmestą vykdant Direktyvos 2003/87/EB I priede išvardytą veiklą, jei teršalai išmesti iš įrenginių, kuriems iki tos datos taikyta apyvartinių taršos leidimų prekybos sistema. Todėl Teismas padarė išvadą, kad Komisija didžiausią metinį apyvartinių taršos leidimų skaičių nustatė nesilaikydama Direktyvos 2003/87/EB 10a straipsnio 5 dalies b punkto reikalavimų, o Sprendimo 2013/448/ES 4 straipsnyje ir II priede nurodytas bendras pataisos koeficientas taip pat prieštarauja minėtai nuostatai. Taigi Teismas Sprendimo 2013/448/ES 4 straipsnį ir II priedą pripažino negaliojančiais;

               (6)

               kad įgyvendintų šį Teismo sprendimą, Komisija turi iš naujo apskaičiuoti įrenginių, kurie atitinka nemokamų apyvartinių taršos leidimų suteikimo reikalavimus, didžiausią metinį apyvartinių taršos leidimų skaičių atsižvelgdama į Direktyvos 2003/87/EB 10a straipsnio 5 dalies b punkto reikalavimus ir pagal tai atitinkamai pakeisti bendrą įvairius sektorius apimantį pataisos koeficientą;

               (7)

               Direktyvos 2003/87/EB 10a straipsnio 5 dalies b punkte nurodytų apyvartinių taršos leidimų skaičius perskaičiuotas laikantis tokios pat metodikos ir naudojant tuos pačius duomenis kaip ir apskaičiuojant jį pirmąsyk 2013 m. Remiantis Teismo sprendimu, kadangi iš pradžių Komisija į teršalų kiekius, išmestus vykdant Direktyvos 2003/87/EB I priede išvardytą veiklą iš įrenginių, kuriems iki 2013 m sausio 1 d. taikyta apyvartinių taršos leidimų prekybos sistema, atsižvelgė tik nuo 2013 m., apskaičiuojant didžiausią metinį apyvartinių taršos leidimų skaičių, kaip nustatyta Direktyvos 2003/87/EB 10a straipsnio 5 dalyje, juos reikėjo pašalinti;

               (8)

               kaip atskaitos tašką Komisija naudojo pradinius valstybių narių oficialiai pateiktus duomenis. Tada Komisija konsultavosi su valstybėmis narėmis dėl jų pateiktų išmetamųjų teršalų duomenų ir prireikus paprašė juos papildomai paaiškinti. Remiantis 10a straipsnio 5 dalimi atsižvelgta tik į tuos įrenginius, dėl kurių valstybės narės pateikė patikrintus išmetamųjų teršalų kiekius;

               (9)

               tada Komisija iš skaičiavimų pašalino įrenginius, kurie veiklą, kuriai taikoma Direktyva 2003/87/EB, vykdė tik nuo 2013 m., tačiau kurie jau iki 2013 m. buvo įtraukti į apyvartinių taršos leidimų prekybos sistemą. Taip pat pašalintas išmetamųjų teršalų, kuriuos valstybės narės iki 2013 m. buvo pasirinkusios įtraukti pagal Direktyvos 2003/87/EB 24 straipsnį, kiekis;

               (10)

               įrenginiai, kurie laikotarpiu nuo duomenų rinkimo pradžios iki 2013 m. patyrė struktūrinių pokyčių, kaip antai susijungimų, padalijimų arba uždarymų, arba technologinių pokyčių, ir kurie nebeatitiko Direktyvos 2003/87/EB I priede nurodytų atitinkamų slenkstinių dydžių, į perskaičiavimą vis tiek įtraukti, nes duomenų rinkimo metu tokių pokyčių nebuvo galima numatyti. Dėl tokios pačios priežasties perskaičiuojant atsižvelgta ir į įrenginius, kurie pagal Direktyvos 2003/87/EB 27 straipsnį į sistemą neįtraukiami;

               (11)

               perskaičiuojant atsižvelgta į iki 2016 m. pabaigos įgyvendintus pakeitimus, kuriais ištaisytos klaidos valstybių narių 2013–2020 m. nacionalinėse įgyvendinimo priemonėse, nes teisingos vertės turėjo būti nurodytos jau tada, kai įvairius sektorius apimantis pataisos koeficientas buvo apskaičiuojamas pirmą kartą;

               (12)

               2016 m. balandžio 28 d. sprendimu Teismas Sprendimo 2013/448/ES 4 straipsnio ir II priedo pripažinimo negaliojančiais veikimą laiko atžvilgiu aiškiai apribojo taip, kad, pirma, tai turėtų poveikį tik po 10 mėnesių nuo šio sprendimo paskelbimo dienos. Taigi Sprendime 2013/448/ES nustatytas įvairius sektorius apimantis pataisos koeficientas nustoja galioti nuo 2017 m. kovo 1 d. Antra, iki šio termino pagal negaliojančias nuostatas priimtos priemonės negali būti ginčijamos;

               (13)

               remiantis Teismo sprendimu, kuriame pabrėžiamos imperatyvios teisinio saugumo nuostatos, valstybių narių priemonės dėl 2013–2020 m. laikotarpio apyvartinių taršos leidimų suteikimo ir visi tolesni jų pakeitimai bei papildymai, priimti iki įsigaliojant šiam sprendimui, lieka galioti. šiame sprendime nustatytas įvairius sektorius apimantis pataisos koeficientas taikytinas nuo 2017 m. kovo 1 d. priimamuose sprendimuose, kuriais suteikiamos teisės į apyvartinių taršos leidimų suteikimą arba jos keičiamos, kai šios teisės nustatomos taikant įvairius sektorius apimantį pataisos koeficientą,,

         PRIĖMĖ ŠĮ SPRENDIMĄ:
   1 straipsnis
   Sprendimas 2013/448/ES iš dalies keičiamas taip:

               1.

               4 straipsnis pakeičiamas taip:
               „4 straipsnis
               Direktyvos 2003/87/EB 10a straipsnio 5 dalyje nurodytas ir pagal Sprendimo 2011/278/ES 15 straipsnio 3 dalį nustatytas bendras įvairius sektorius apimantis pataisos koeficientas pateiktas šio sprendimo II priede.“

               2.

               II priedas pakeičiamas šio sprendimo priedo tekstu.

         2 straipsnis
   Šis sprendimas įsigalioja 2017 m. kovo 1 d.

      Priimta Briuselyje 2017 m. sausio 24 d.

            Komisijos vardu

            Pirmininkas

         Jean-Claude JUNCKER

      (1)  OL L 275, 2003 10 25, p. 32.

      (2)  OL L 130, 2011 5 17, p. 1.

      (3)  2013 m. rugsėjo 5 d. Komisijos sprendimas 2013/448/ES dėl nacionalinių įgyvendinimo priemonių, susijusių su nemokamų šiltnamio efektą sukeliančių dujų apyvartinių taršos leidimų suteikimu pereinamuoju laikotarpiu laikantis Europos Parlamento ir Tarybos direktyvos 2003/87/EB 11 straipsnio 3 dalies (OL L 240, 2013 9 7, p. 27).

      PRIEDAI
      Sprendimo 2013/448/ES II priedas pakeičiamas taip:

            „II PRIEDAS
            2013–2020 m. laikotarpiu nustatomos tokios įvairius sektorius apimančio pataisos koeficiento vertės, taikomos nemokamų leidimų, suteikiamų įrenginiams, kuriems netaikoma Direktyvos 2003/87/EB 10a straipsnio 3 dalis:

                        Metai

                        Įvairius sektorius apimantis pataisos koeficientas

                        2013

                        89,207101 %

                        2014

                        87,657727 %

                        2015

                        86,090119 %

                        2016

                        84,506152 %

                        2017

                        82,905108 %

                        2018

                        81,288476 %

                        2019

                        79,651677 %

                        2020

                        78,009186 %“


title: 2016 m. rugpjūčio 4 d. Tarybos sprendimas (BUSP) 2016/1338, kuriuo iš dalies keičiamas Sprendimas (BUSP) 2015/2052, kuriuo pratęsiamas Europos Sąjungos specialiojo įgaliotinio Kosove (Šis pavadinimas nekeičia pozicijų dėl statuso ir atitinka JT ST rezoliuciją 1244/1999 bei Tarptautinio Teisingumo Teismo nuomonę dėl Kosovo nepriklausomybės deklaracijos.) įgaliojimų terminas

text:
5.8.2016

                  LT

                  Europos Sąjungos oficialusis leidinys

                  L 212/109

            TARYBOS SPRENDIMAS (BUSP) 2016/1338
      2016 m. rugpjūčio 4 d.
      kuriuo iš dalies keičiamas Sprendimas (BUSP) 2015/2052, kuriuo pratęsiamas Europos Sąjungos specialiojo įgaliotinio Kosove (*) įgaliojimų terminas
      EUROPOS SĄJUNGOS TARYBA,
      atsižvelgdama į Europos Sąjungos sutartį, ypač į jos 33 straipsnį ir 31 straipsnio 2 dalį,
      atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
      kadangi:

                  (1)

                  2012 m. sausio 25 d. Taryba priėmė sprendimą 2012/39/BUSP (1), kuriuo Samuel ŽBOGAR paskirtas Europos Sąjungos specialiuoju įgaliotiniu (toliau – ES specialusis įgaliotinis) Kosove;

                  (2)

                  2015 m. lapkričio 16 d. Taryba priėmė Sprendimą (BUSP) 2015/2052 (2), kuriuo ES specialiojo įgaliotinio įgaliojimų terminas pratęsiamas iki 2017 m. vasario 28 d.;

                  (3)

                  paskyrus Samuel ŽBOGAR į kitas pareigas, Nataliya APOSTOLOVA turėtų būti paskirta nauja ES specialiąja įgaliotine Kosove laikotarpiui nuo 2016 m. rugsėjo 1 d. iki 2017 m. vasario 28 d.;

                  (4)

                  todėl Sprendimas (BUSP) 2015/2052 turėtų būti atitinkamai iš dalies pakeistas;

                  (5)

                  ES specialusis įgaliotinis vykdys savo įgaliojimus tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

            PRIĖMĖ ŠĮ SPRENDIMĄ:
      1 straipsnis
      Sprendimo (BUSP) 2015/2052 daliniai pakeitimai
      Sprendimo (BUSP) 2015/2052 1 straipsnis pakeičiamas taip:

         „1 straipsnis
         Europos Sąjungos specialusis įgaliotinis
         1.   Europos Sąjungos specialiojo įgaliotinio (toliau – ES specialusis įgaliotinis) Samuel ŽBOGAR įgaliojimų terminas pratęsiamas iki 2016 m. rugpjūčio 31 d.
         2.   Nataliya APOSTOLOVA skiriama ES specialiąja įgaliotine Kosove laikotarpiui nuo 2016 m. rugsėjo 1 d. iki 2017 m. vasario 28 d.
         3.   ES specialiojo įgaliotinio įgaliojimų terminas gali būti nutrauktas anksčiau, jei Taryba, remdamasi Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu, priims tokį sprendimą.“

      2 straipsnis
      Įsigaliojimas
      Šis sprendimas įsigalioja jo priėmimo dieną.

         Priimta Briuselyje 2016 m. rugpjūčio 4 d.

               Tarybos vardu

               Pirmininkas

            M. LAJČÁK

         (*)  Šis pavadinimas nekeičia pozicijų dėl statuso ir atitinka JT ST rezoliuciją 1244/1999 bei Tarptautinio Teisingumo Teismo nuomonę dėl Kosovo nepriklausomybės deklaracijos.

         (1)  2012 m. sausio 25 d. Tarybos sprendimas 2012/39/BUSP, kuriuo skiriamas Europos Sąjungos specialusis įgaliotinis Kosove (OL L 23, 2012 1 26, p. 5).

         (2)  2015 m. lapkričio 16 d. Tarybos sprendimas (BUSP) 2015/2052, kuriuo pratęsiamas Europos Sąjungos specialiojo įgaliotinio Kosove įgaliojimų terminas (OL L 300, 2015 11 17, p. 22).


title: 2014 m. kovo 18 d. Tarybos sprendimas, kuriuo skiriami ir pakeičiami Europos profesinio mokymo plėtros centro valdančiosios tarybos nariai

text:
21.3.2014

               LT

               Europos Sąjungos oficialusis leidinys

               C 82/2

      TARYBOS SPRENDIMAS

   2014 m. kovo 18 d.
   kuriuo skiriami ir pakeičiami Europos profesinio mokymo plėtros centro valdančiosios tarybos nariai
   2014/C 82/02
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo, ypač į jo 4 straipsnį (1),
   atsižvelgdama į Komisijos Tarybai pateiktą darbuotojų organizacijų atstovų kategorijos nario kandidatūrą,
   kadangi:

               (1)

               2012 m. liepos 16 d. sprendimu (2) Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2012 m. rugsėjo 18 d. iki 2015 m. rugsėjo 17 d.;

               (2)

               reikia paskirti asmenį į Kroatijai atstovaujančio nario vietą,

         NUSPRENDĖ:
   Vienintelis straipsnis
   Likusiam kadencijos laikui iki 2015 m. rugsėjo 17 d. Europos profesinio mokymo plėtros centro valdančiosios tarybos nariu skiriamas šis asmuo:

                  DARBUOTOJŲ ORGANIZACIJŲ ATSTOVAI:

               KROATIJA

               Dijana ŠOBOTA

               Vykdomoji sekretorė tarptautinio bendradarbiavimo ir švietimo klausimams

               UATUC (Union of Autonomous Trade Unions of Croatia – Kroatijos nepriklausomų profesinių sąjungų sąjunga)

      Priimta Briuselyje 2014 m. kovo 18 d.

            Tarybos vardu

            Pirmininkas

         E. VENIZELOS

      (1)  OL L 39, 1975 2 13, p. 1.

      (2)  OL C 228, 2012 7 31, p. 3.


title: 2007/741/EB: 2007 m. lapkričio 8 d. Komisijos sprendimas, iš dalies keičiantis Sprendimą 2007/102/EB, patvirtinantį 2007 m. Bendrijos veiksmų visuomenės sveikatos srityje programos (2003–2008 m.), įskaitant metinę subsidijų darbo programą, įgyvendinimo darbo planą (Tekstas svarbus EEE)

text:
17.11.2007

               LT

               Europos Sąjungos oficialusis leidinys

               L 300/73

      KOMISIJOS SPRENDIMAS

   2007 m. lapkričio 8 d.
   iš dalies keičiantis Sprendimą 2007/102/EB, patvirtinantį 2007 m. Bendrijos veiksmų visuomenės sveikatos srityje programos (2003–2008 m.), įskaitant metinę subsidijų darbo programą, įgyvendinimo darbo planą
   (Tekstas svarbus EEE)
   (2007/741/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį, ypač į jos 152 straipsnio 1 dalį,
   atsižvelgdama į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (1), ypač į jo 110 straipsnį,
   atsižvelgdama į 2002 m. rugsėjo 23 d. Europos Parlamento ir Tarybos sprendimą Nr. 1786/2002/EB, patvirtinantį Bendrijos veiksmų visuomenės sveikatos srityje programą (2003–2008 m.) (2), ypač į jo 8 straipsnio 1 dalį,
   atsižvelgdama į 2004 m. gruodžio 15 d. Komisijos sprendimą 2004/858/EB, įsteigiantį, taikant Tarybos reglamentą (EB) Nr. 58/2003, vykdomąją įstaigą „Visuomenės sveikatos programos vykdomoji įstaiga“, atsakingą už Bendrijos veiksmų visuomenės sveikatos srityje valdymą (3), ypač į jo 6 straipsnį,
   kadangi:

               (1)

               2007 m. darbo planas buvo patvirtintas 2007 m. vasario 12 d.

               (2)

               Apskaičiuota, kad 2007 m. skirtas biudžetas (įsipareigojimai) sudaro 40 000 000 EUR. EEE/ELPA šalių įnašas sudaro 912 000 EUR. Vienos šalies kandidatės (Turkijos) įnašas sudaro 958 000 EUR. Apskaičiuota, kad bendras 2007 m. skirtas biudžetas sudaro 41 870 000 EUR. Bendra orientacinė kvietimo teikti pasiūlymus finansavimo suma sudaro 33 888 000 EUR. Bendra orientacinė viešųjų pirkimų konkursams skiriama suma sudaro 4 064 000 EUR.

               (3)

               Iš EEE/ELPA šalių gautas įnašas sudarė 884 640 EUR. Vienos šalies kandidatės (Turkijos) gautinas įnašas sudarė 957 697 EUR. Šios buvusios šalys kandidatės: Bulgarija, Čekijos Respublika, Estija, Lietuva, Rumunija, Slovėnija ir Vengrija prie Visuomenės sveikatos programos prisidėjo remdamosi Plėtros protokolais, įnešdamos 7 133 382,18 EUR, iš kurių 1 226 395,90 EUR buvo skirti ankstesniais minėtos programos metais. Todėl 2007 m. veiksmams finansuoti dar galima panaudoti 5 906 986,28 EUR sumą.

               (4)

               Taigi 2007 m. biudžete iš viso yra 47 749 323,28 EUR. Kvietimui teikti pasiūlymus skirta suma siekia 37 888 963 EUR. Viešųjų pirkimų konkursams skirta suma siekia 5 324 000 EUR.

               (5)

               Veiksmai, kuriuos iš pradžių buvo numatyta įgyvendinti 2007 m. kartu su OECD, bus atidėti 2008 m., todėl dabar biudžeto dalį, kuri buvo skirta finansuoti tiesiogines subsidijų sutartis su OECD, galima naudoti kitiems 2007 m. veiksmams finansuoti. Numatyti trys veiksmai bendradarbiaujant su Pasaulio sveikatos organizacija (PSO), ir vienas veiksmas bendradarbiaujant su Tarptautine vėžio tyrimų agentūra (TVTA), kurių bendra suma vietoje pradinės 2 032 000 EUR sumos sudaro 2 550 000 EUR.

               (6)

               Kadangi biudžetas padidėjo, svarbu iš dalies pakeisti 2007 m. darbų planą, kad būtų galima finansuoti daugiau pagal 2007 m. kvietimus teikti pasiūlymus pateiktų pasiūlymų bei projektų ir tiesioginių subsidijų sutartis, pasirašytas su tarptautinėmis organizacijomis.

               (7)

               Be to, atsižvelgiant į tai, kad 2007 m. galutinio biudžeto 17 03 01 01 punkte nebuvo būtinų įsipareigojimų paskirstymų, biudžeto 17 03 06 straipsnyje esanti atitinkama suma biudžetinių metų pradžioje buvo perkelta į 17 03 01 01 punktą.

               (8)

               Administracinės programos valdymo išlaidos finansuojamos 17 01 04 02 punkto lėšomis (4).

               (9)

               Visuomenės sveikatos programos komitetas šiam sprendimo projektui pritarė.

               (10)

               Todėl Komisijos sprendimas 2007/102/EB (5) turėtų būti atitinkamai iš dalies pakeistas,

         NUSPRENDĖ:
   Vienintelis straipsnis
   Sprendimo 2007/102/EB I priedas iš dalies keičiamas taip:

               1)

               1.2 dalis (Ištekliai) keičiama taip:
               „Taisomajame biudžete Nr. 1/2007 yra 38 800 000 EUR, skirtų veiklos asignavimams pagal biudžeto punktą 17 03 01 01, ir iki 1 200 000 EUR biudžetas, skirtas administraciniams asignavimams pagal biudžeto punktą 17 01 04 02.
               Biudžeto eilutė, skirta administraciniams asignavimams, susijusiems su Visuomenės sveikatos programos vykdomąja įstaiga, yra 17 01 04 30.
               2007 m. patvirtintas biudžetas (įsipareigojimai) sudaro 40 000 000 EUR.
               Veiklos asignavimams skirtas biudžetas yra lygus 38 800 000 EUR. Administraciniams asignavimams skirtas biudžetas yra lygus 1 200 000 EUR.
               Prie šio biudžeto reikėtų pridėti:

                           —

                           EEE/ELPA šalių įnašą, sudarantį 884 640 EUR;

                           —

                           vienos šalies kandidatės (Turkijos) įnašą, sudarantį 957 697 EUR;

                           —

                           šių buvusių šalių kandidačių: Bulgarijos, Čekijos Respublikos, Estijos, Lietuvos, Rumunijos, Slovėnijos ir Vengrijos 5 906 986,28 EUR įnašą.

                     Taigi 2007 m. biudžete iš viso yra 47 749 323,28 EUR. Į šią sumą įskaičiuojamos veiklos biudžetui skirtos lėšos, taip pat techninės ir administracinės pagalbos lėšos:

                           —

                           visas veiklos išlaidų biudžetas sudaro 46 416 963,28 EUR;

                           —

                           visas administracinių išlaidų biudžetas sudaro 1 332 360 EUR.

                     Siūloma, kad iš veiklos biudžeto 5 324 000 EUR būtų skiriama viešųjų pirkimų konkursams, o tiesioginėms tarptautinių organizacijų subsidijoms – 2 550 000 EUR.
               Bendra orientacinė kvietimo teikti pasiūlymus finansavimo suma sudaro 37 888 963 EUR.
               Skiriant subsidijas kvietimui teikti pasiūlymus, siekiama užtikrinti atskirų programos sričių balansą atsižvelgiant į gautų pasiūlymų kokybę ir kiekį, nebent susidarytų nepaprastoji visuomenės sveikatos padėtis (pvz., visuotinė gripo epidemija), dėl kurios tektų perskirstyti lėšas. Jeigu 2007 m. pabaigoje liktų nepanaudotų veiklos biudžeto lėšų, jos būtų perskirstytos pagal 2007 m. kvietimą teikti pasiūlymus atrinktų subsidijų finansavimui.“;

               2)

               2.1 dalis (Kvietimas teikti pasiūlymus) keičiama taip:

                           —

                           ketvirta pastraipa keičiama taip:

                              „Bendra orientacinė kvietimo teikti pasiūlymus finansavimo suma sudaro 37 888 963 EUR.“,

                           —

                           devinta pastraipa keičiama taip:

                              „Reikia atkreipti dėmesį į tai, kad dėl šios priežasties Bendrijos finansinis įnašas į atrinktus projektus pradėjus derybas gali svyruoti nuo – 20 % iki + 10 %.“;

               3)

               2.2 dalies (Viešųjų pirkimų konkursai) pirma pastraipa keičiama taip:
               „Biudžeto punktai paslaugų viešųjų pirkimų konkursams finansuoti yra 17 03 01 01 ir 17 01 04 02. Bendra orientacinė viešųjų pirkimų konkursams skiriama suma sudarytų iki 5 324 000 EUR.“;

               4)

               2.3.1 dalis (Bendradarbiavimo 2007 m. sritys) pakeičiama taip:
               „Remiantis Programos sprendimo 11 straipsniu, vykdant programą bus siekiama bendradarbiauti su kompetentingomis visuomenės sveikatos srities tarptautinėmis organizacijomis ir Europos ekonominės erdvės (EEE) šalimis tai suderinus su veiklą šiose srityse vykdančiomis Komisijos tarnybomis.
               Bendradarbiavimas su Pasaulio sveikatos organizacija (PSO)
               Su PSO bendradarbiaujama remiantis:

                           —

                           1999 m. rugpjūčio 9 d. įsigaliojusia „Jungtinių Tautų ir Europos Bendrijos sutartimi dėl principų, taikomų finansavimui arba papildomam finansavimui, kurį Bendrija teikia Jungtinių Tautų administruojamoms programoms ir projektams“ ir 1995 m. sausio 1 d. įsigaliojusia Europos Bendrijos ir Jungtinių Tautų sutartimi dėl patikros su pakeitimais,

                           —

                           PSO ir Europos Komisijos apsikeistais raštais dėl bendradarbiavimo stiprinimo ir aktyvinimo (įskaitant į šiuos raštus įtrauktą memorandumą dėl PSO ir Europos Komisijos bendradarbiavimo pagrindų ir susitarimų),

                           —

                           Europos Komisija teikia finansinę paramą PSO veiklai, remdamasi Europos Bendrijos ir Jungtinių Tautų finansavimo ir administravimo pagrindų susitarimu, įsigaliojusiu 2003 m. balandžio 29 d. (PSO prie jo prisijungė 2003 m. gruodžio 11 d.), nebent ypatingomis aplinkybėmis būtų susitarta kitaip.

                     Po diskusijų su PSO buvo išskirti prioritetiniai klimato kaitos (aplinkos), mitybos bei fizinio aktyvumo priežiūros ir psichikos sveikatos klausimai.

                           —

                           klimato kaitos (aplinkos) ir informacijos apie sveikatą klausimai: įdiegti informacijos apie klimatą priemonę, kaip kaitros keliamo pavojaus sveikatai įspėjimo sistemą, kad būtų galima numatyti kaitrą Europoje ir priimti atitinkamus sprendimus,

                           —

                           mitybos bei fizinio aktyvumo priežiūra: sujungti bei atnaujinti duomenų bazes ir valstybėms narėms teikti techninę pagalbą standartizuojant Komisijos ir PSO surinktą informaciją bei prižiūrint jos kokybę,

                           —

                           psichikos sveikata: nustatyti psichikos sveikatos skatinimo, psichikos sutrikimų prevencijos ir socialinės žmonių su psichikos sveikatos problemomis įtraukties šalyse nacionaliniu, regionų ir vietos lygmenimis patirties įvairovę ir iniciatyvas, įvardyti ir remti patikimus sveikatos sektoriaus lyderius, nustatyti trūkumus bei išsiaiškinti, kuriose srityse reikia atlikti daugiau tyrimų.

                     Bus siekiama, kad įgyvendinami veiksmai nesutaptų arba nekartotų kitos Bendrijos finansuojamos veiklos, ypač kitų pagal visuomenės sveikatos programą finansuojamų veiksmų.
               Bendradarbiavimas su PSO filialu – Tarptautine vėžio tyrimų agentūra (TVTA)
               Su TVTA numatomos atskiros derybos dėl Perspektyvinio Europos mitybos ir vėžio tyrimo (EPIC) projekto ir Europos vėžio registrų tinklo (ENCR) kūrimo, Europos kodekso prieš vėžį atnaujinimo ir, remiantis pačiais naujaisiais mirtingumo nuo vėžio duomenimis, Mirtingumo nuo vėžio Europos Sąjungoje atlaso rengimo. (6);

               5)

               2.3.2 dalis (Finansavimas) keičiama taip:
               „Bendrų veiksmų su minėtomis tarptautinėmis organizacijomis finansavimas gali būti vykdomas tik pagal tiesiogines subsidijų sutartis. Dėl tiesioginių subsidijų sutarčių pagerės Europos Komisijos ir tarptautinių organizacijų bendros veiklos sąveika ir bus geriau reaguojama tose srityse, kuriose jų veikla sutampa. Šios organizacijos turi tam tikrų sugebėjimų, susijusių su jų konkrečiomis užduotimis ir įsipareigojimais, dėl kurių jos yra labai gerai pasirengusios atlikti konkrečius šiame darbo programoje minimus veiksmus. Manoma, kad pati tinkamiausia tvarka tam įgyvendinti yra tiesioginių subsidijų sutartys.
               Visa svarstomų projektų finansavimo suma neturi viršyti 60 % reikalavimus atitinkančių išlaidų vienai organizacijai. Kiekvienu konkrečiu atveju Komisija nustato didžiausią procentinį skirtinos sumos dydį.
               Tiesioginės subsidijų sutartys turi būti finansuojamos pagal biudžeto punktą 17 03 01 01; orientacinė suma tiesioginėms subsidijoms siekia 2 550 000 EUR. Šią sumą galima padidinti atsižvelgiant į nepanaudotus veiklos biudžeto asignavimus.“

      Priimta Briuselyje, 2007 m. lapkričio 8 d.

            Komisijos vardu

         Markos KYPRIANOU

            Komisijos narys

      (1)  OL L 248, 2002 9 16, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (2)  OL L 271, 2002 10 9, p. 1. Sprendimas su pakeitimais, padarytais Sprendimu Nr. 786/2004/EB (OL L 138, 2004 4 30, p. 7).

      (3)  OL L 369, 2004 12 16, p. 73.

      (4)  Taisomasis biudžetas Nr. 1, OL L 124, 2007 5 15, p. 1.

      (5)  OL L 46, 2007 2 16, p. 27.

      (6)  http://ec.europa.eu/health/ph_international/int_organisations/who_en.htm“


title: 2007 m. gruodžio 6 d. Tarybos sprendimas dėl Bulgarijos ir Rumunijos prisijungimo prie Konvencijos dėl Europos Bendrijų finansinių interesų apsaugos, parengtos remiantis Europos Sąjungos sutarties K.3 straipsniu, 1996 m. rugsėjo 27 d. protokolo, 1996 m. lapkričio 29 d. protokolo ir 1997 m. birželio 19 d. antrojo protokolo

text:
12.1.2008

               LT

               Europos Sąjungos oficialusis leidinys

               L 9/23

      TARYBOS SPRENDIMAS

   2007 m. gruodžio 6 d.
   dėl Bulgarijos ir Rumunijos prisijungimo prie Konvencijos dėl Europos Bendrijų finansinių interesų apsaugos, parengtos remiantis Europos Sąjungos sutarties K.3 straipsniu, 1996 m. rugsėjo 27 d. protokolo, 1996 m. lapkričio 29 d. protokolo ir 1997 m. birželio 19 d. antrojo protokolo
   (2008/40/TVR)
   EUROPOS SĄJUNGOS TARYBA,
   atsižvelgdama į Europos Sąjungos sutartį,
   atsižvelgdama į Bulgarijos ir Rumunijos stojimo aktą, ypač į jo 3 straipsnio 4 dalį,
   atsižvelgdama į Komisijos rekomendaciją,
   atsižvelgdama į Europos Parlamento nuomonę (1),
   kadangi:

               (1)

               1995 m. liepos 26 d. pasirašyta Konvencija dėl Europos Bendrijų finansinių interesų apsaugos, parengta remiantis Europos Sąjungos sutarties K.3 straipsniu (2) (toliau – Konvencija dėl Europos Bendrijų finansinių interesų apsaugos). Konvencija dėl Europos Bendrijų finansinių interesų apsaugos įsigaliojo 2002 m. spalio 17 d.

               (2)

               Konvencija dėl Europos Bendrijų finansinių interesų apsaugos papildyta 1996 m. rugsėjo 27 d. Briuselyje pasirašytu Konvencijos dėl Europos Bendrijų finansinių interesų apsaugos protokolu, parengtu remiantis Europos Sąjungos sutarties K.3 straipsniu (3) (toliau – 1996 m. rugsėjo 27 d. protokolas), ir 1996 m. lapkričio 29 d. Briuselyje pasirašytu protokolu dėl Konvencijos dėl Europos Bendrijų finansinių interesų apsaugos aiškinimo Europos Bendrijų Teisingumo Teismo preliminariais nutarimais, parengtu remiantis Europos Sąjungos sutarties K.3 straipsniu (4) (toliau – 1996 m. lapkričio 29 d. protokolas). Abu protokolai įsigaliojo 2002 m. spalio 17 d.

               (3)

               Konvencija dėl Europos Bendrijų finansinių interesų apsaugos vėl papildyta dar neįsigaliojusiu 1997 m. birželio 19 d. Briuselyje pasirašytu Konvencijos dėl Europos Bendrijų finansinių interesų apsaugos antruoju protokolu, parengtu remiantis Europos Sąjungos sutarties K.3 straipsniu (5) (toliau – 1997 m. birželio 19 d. antrasis protokolas).

               (4)

               2005 m. Stojimo akto 3 straipsnio 3 dalyje numatyta, kad Bulgarija ir Rumunija prisijungia prie valstybių narių sudarytų konvencijų ir protokolų, išvardytų Stojimo akto I priede, tarp jų – prie Konvencijos dėl Europos Bendrijų finansinių interesų apsaugos, 1996 m. rugsėjo 27 d. bei 1996 m. lapkričio 29 d. protokolų ir 1997 m. birželio 19 d. antrojo protokolo. 2005 m. Stojimo akto I priede nurodytos konvencijos ir protokolai Bulgarijai ir Rumunijai turi įsigalioti Tarybos nustatytą dieną,

         NUSPRENDĖ:
   1 straipsnis
   Šio sprendimo priede pateikiami bulgarų ir rumunų kalbomis (6) parengti Konvencijos dėl Europos Bendrijų finansinių interesų apsaugos, 1996 m. rugsėjo 27 d. bei 1996 m. lapkričio 29 d. protokolų ir 1997 m. birželio 19 d. antrojo protokolo tekstai yra autentiški tokiomis pačiomis sąlygomis, kaip šių dokumentų tekstai kitomis kalbomis.
   2 straipsnis
   1.   Konvencija, 1996 m. rugsėjo 27 d. protokolas ir 1996 m. lapkričio 29 d. protokolas Bulgarijai ir Rumunijai įsigalioja pirmąją pirmo po šio sprendimo priėmimo mėnesio dieną, jei jie neįsigaliojo Bulgarijai ar Rumunijai iki šios datos.
   2.   1997 m. birželio 19 d. antrasis protokolas Bulgarijai ir Rumunijai įsigalioja tą dieną, kurią šis protokolas įsigalioja valstybei, kuri, būdama Europos Sąjungos nare Tarybai priimant šio protokolo sudarymo aktą (7), paskutinė įvykdo jo 16 straipsnio 2 dalyje nurodytus pranešimo formalumus.
   3 straipsnis
   Šis sprendimas įsigalioja kitą dieną nuo jo paskelbimo Europos Sąjungos oficialiajame leidinyje.

      Priimta Briuselyje, 2007 m. gruodžio 6 d.

            Tarybos vardu

            Pirmininkas

         A. COSTA

      (1)  2007 m. spalio 23 d. nuomonė (dar nepaskelbta Oficialiajame leidinyje).

      (2)  OL C 316, 1995 11 27, p. 49.

      (3)  OL C 313, 1996 10 23, p. 2.

      (4)  OL C 151, 1997 5 20, p. 2.

      (5)  OL C 221, 1997 7 19, p. 12.

      (6)  Konvencijos ir jos protokolų tekstai bus vėliau paskelbti Oficialiojo leidinio specialiajame leidime.

      (7)  1997 m. birželio 19 d. Tarybos aktas dėl Antrojo protokolo dėl Konvencijos dėl Europos Bendrijų finansinių interesų apsaugos sudarymo (OL C 221, 1997 7 19, p. 11).